hotchpotch/miracl-hf-unified huggingface dataset:
గణేశన్ వెంకటరామన్
గణేశన్ వెంకటరామన్ భారతీయ భౌతికశాస్త్రవేత్త, రచయిత మరియు శ్రీ సత్యనాయి విశ్వవిద్యాలయానికి పూర్వపు వైస్ ఛాన్సలర్. ఆయన ఇండియన్ నేషనల్ సైన్స్ అకాడమీ మరియు ఇండియన్ అకాడమీ ఆఫ్ సైన్సెస్ లకు ఫెలోషిప్‌కు ఎంపికయ్యాడు. ఆయన జవహర్లాల్ నెహ్రూ ఫెలోషిప్ , సర్ సి.వి.రామన్ ప్రైజ్ మరియు ఇందిరాగాంధీ ప్రైజ్ లను అందుకున్నడు. భారత ప్రభుత్వం ఆయనకు 1991లో భారత నాల్గవ అత్యున్నత పురస్కారమైన పద్మశ్రీ ఇచ్చి గౌరవించింది.
వెంకటరామన్ అక్టోబరు 6, 1932 న ఆంధ్ర ప్రదేశ్ రాష్ట్రానికి చెందిన రాయలసీమ ప్రాంతంలోని అనంతపురం జిల్లాలో జన్మిచాడు. పోస్టు గ్రాడ్యుయేషన్ చేసిన తరువాత ఆయన బాబా అటామిక్ రిసెర్చ్ సెంటర్ (BARC) లో చేరాడు. ఆయన ఇందిరాగాంధీ సెంటర్ ఫర్ అటామిక్ రీసెర్చ్, కల్పకం వంటి అనేక ప్రదేశాలలో పనిచేసాడు. అక్కడ ఆయన ఫిజిక్స్, ఎలక్ట్రానిక్స్ మరియు ఇనుస్ట్రమెంటేషన్ గ్రూపుకు డైరక్టరుగా ఉన్నాడు. ఈ కాలంలో ఆయన పరిశోధనలు చేసి ముంబై విశ్వవిద్యాలయం నుండి 1966లో "కండెన్సేషన్ మేటర్ ఫిజిక్స్" పై పి.హెచ్.డి పూర్తిచేసాడు. తరువాత ఆయన డిఫెన్స్ రిసెర్చ్ అండ్ డెవలప్‌మెంటు ఆర్గనైజెషన్ (డి.ఆర్.డి.ఒ) యొక్క అడ్వాన్స్‌డ్ న్యూమెరికల్ రీసెర్చ్ అండ్ అనాలసిస్ గ్రూపుకు డైరక్టరుగా నియమితలైనాడు. ప్రభుత్వ ఉద్యోగంలో పదవీవిరమణ చేసిన తదుపరి ఆయన శ్రీ సత్యసాయి విశ్వవిద్యాలయంలో ఉప కులపతిగా తన సేవలనందించాడు.
వెంకటరామన్ డి.ఆర్.డి.ఓ లో ప్రొఫెసర్ గా ఉన్న కలంలొ ఆయన అనేక పరిశోధనలు చేసాడు. వాటిలో న్యూట్రాన్ల పరిక్షేపణ, లాటిస్ డైనమిక్స్, పదార్థ యాంత్రిక ధర్మములు, స్పటిక రహిత స్థితి వంటివి ముఖ్యమైనవి. ఆయన పరిశోధనలు అతి పెద్ద స్థాయిలోఉన్న తార్కిక వలయాలు మరియు సాంకేతిక బదిలీ వంటి అంశాలలో ఉపయోగపడ్డాయి. ఆయన యొక్క డైనమిక్స్ ఆఫ్ పెర్‌ఫెక్ట్ క్రిస్టల్స్ మరియు బియాండ్ ద క్రిస్టల్ స్టేట్ వంటి గ్రంథాలతో పాటు ఆయన అనేక పుస్తకాలు ప్రచురించాడు. అవి: జర్నీ ఇన్‌టు లైన్(సి.వి.రామన్ యొక్క జీవిత చరిత్ర) , ఎ హాట్ స్టోరీ, భాబా అండ్ హిజ్ మాగ్నటిక్ ఆబ్‌సెషన్స్ మరియు సహా అండ్ హిస్ ఫార్ములా. ఆయన ప్రముఖ భౌతికశాస్త్ర పత్రిక అయిన "ప్రమాణ" కు సంపాదకవర్గ సభ్యునిగా కూడా పనిచేసాడు. అనేక కీలక అంశాలను ఉపన్యాసాల రూపంలో తెలియజేసాడు.
1974లో ఇండియన్ అకాడమీ ఆఫ్ సైన్సెస్ ఫిలోగా ఎంపిక చేసింది. ఆయనకు జవహర్ లాల్ నెహ్రూ ఫెలోషిప్ (1984–86) మరియు మెటీరియల్స్ రీసెర్చ్ సొసైటీ ఆఫ్ ఇండియా ఫెలోషిప్ లు లభించాయి. భారత ప్రభుత్వం ఆయనకు 1991లో భారత నాల్గవ అత్యున్నత పురస్కారమైన పద్మశ్రీ ఇచ్చి గౌరవించింది. అదే సంవత్సరం ఆయనకు యూనివర్శిటీ గ్రాంట్స్ కమీషన్ నుండి సి.వి.రామన్ పురస్కారం లభించింది. 1994లో ఆయన శాస్త్ర విజ్ఞానాన్ని విస్తృత పరుస్తున్నందుకు గానూ ఇండియన్ నేషనల్ సైన్స్ అకాడమీ వారు ఇందిరాగాంధీ ప్రైజ్ యిచ్చి సత్కరించింది.
కలిదిండి బి.ఆర్. వర్మ
కలిదిండి బి.ఆర్.వర్మ (జననం జూన్ 1, 1950) భారతీయ భౌతికశాస్త్రవేత్త. ఆయన ఆంధ్ర ప్రదేశ్ రాష్ట్రానికి చెందినవాడు. ఆయన 1981లో చెన్నైలోని మద్రాసు విశ్వవిద్యాలయం నుండి భౌతికశాస్త్రంలో పి.హెచ్.డి పొందాడు. ఆయన అమెరికా సంయుక్త రాష్ట్రాలలొని స్ట్రాత్‌క్లైడ్ విశ్వవిద్యాలయం నుండి ప్యూర్ అండ్ అప్లైడ్ కెమిస్ట్రీలో పోస్టు డాక్టరల్ పరిశోధకునిగా ఉన్నాడు. ఆ తర్వాత ఇండియన్ ఇనిస్టిట్యూట్ ఆఫ్ సైన్స్ లో చేరాడు. అచట మెటీరియల్స్ రిసెర్చ్ సెంటర్ కు ప్రొఫెసరుగా పనిచేసాడు. ప్రస్తుతం ఆయన శ్రీ సత్యసాయి ఇనిస్టిట్యూట్ ఆప్ హయ్యర్ లెర్నింగ్ కు ఉప కులపతి గా ఉన్నాడు.
ఆయన పరిశోధనలలో ముఖ్యంగా డైఎలక్ట్రిక్స్, ఫెర్రో ఎలక్ట్రిక్స్, నాన్-లీనియర్ ఆప్టిక్స్ వంటివి ముఖ్యమైనవి. ఆయన సిరామిక్స్, గ్లాస్ నానో క్రిస్టల్ కంపోసిట్స్, సింగిల్ క్రిస్టల్స్ మొదలగువటిపై కూడా దృష్టి పెట్టాడు. అయన అంతర్జాతీయ జర్నల్స్ లో సుమారు 200 పరిశోధనా పత్రాలను ప్రచురించారు.
విక్రమ్ కుమార్
విక్రమ్ కుమార్ ఒక సినీ దర్శకుడు, మరియు రచయిత. తమిళ, తెలుగు, హిందీ సినిమాలకు దర్శకత్వం వహించాడు. తెలుగులో విక్రమ్ కుమార్ దర్శకత్వం వహించి అక్కినేని కుటుంబమంతా కలిసి నటించిన మనం సినిమా మంచి ప్రజాదరణ పొందింది. నితిన్ ప్రధాన పాత్రలో వచ్చిన ఇష్క్ సినిమాకు దర్శకత్వం వహించాడు.
విక్రమ్ కుమార్ స్వస్థలం కేరళ లోని త్రిసూర్. తమిళనాడులో పెరిగాడు. అక్కడే చదువుకున్నాడు. తండ్రి విజయ్ కుమార్. ఆయన ఉగాండా లో తేయాకు తోటల కంపెనీకి అధ్యక్షుడు. ఆ దేశంలో సరైన విద్యా సౌకర్యాలు లేవని భావించి విక్రం ను ఊటీలోని రెసిడెన్షియల్ పాఠశాలలో చేర్పించాడు. తర్వాత చెన్నై లో బ్యాచిలర్స్ డిగ్రీ చేశాడు. చదువుకునేటప్పుడే సాంస్కృతిక కార్యక్రమాల్లో చురుగ్గా పాల్గొనేవాడు.
విశాఖపట్నం నగరాభివృద్ధి సంస్థ
విశాఖపట్నం నగరాభివృద్ధి సంస్థ లేదా విశాఖపట్నం అర్బన్ డెవలప్మెంట్ అథారిటీ(వుడా) ఆంధ్ర ప్రదేశ్లోని విశాఖపట్టణ ప్రణాళిక సంస్థ . ఇది ప్రస్తుతం ఉన్న విశాఖపట్నం నగరాభివౄద్ది సంస్థని విస్తరించడం ద్వారా 1978 లో ఏర్పడింది.ఇది ప్రస్తుతం మహా విశాఖ నగర పాలక సంస్థ మరియు దాని శివారు ప్రాంతాల విస్తీర్ణం కలిగి ఉంది.
, విశాఖపట్నం మహానగర ప్రాంతం , విశాఖపట్నం మరియు శ్రీకాకుళం, విజయనగరం జిల్లాలు విశాఖపట్నం నగరాభివౄద్ది సంస్థ యొక్క అధికార పరిధిలోకి వస్తాయి.ఇది 5,573 చదరపు కిలొమీటర్లు (2,152 చ.మైళ్ళు) విస్తీర్ణంలో వ్యాపించి ఉంది మరియు 53.4 లక్షల జనాభా కలిగి ఉంది. అనకాపల్లి మరియు భీమునిపట్నాం మహా విశాఖ నగర పాలక సంస్థలో విలీనం అయ్యాయి..
క్రింద పట్టిక వి.న.సం. యొక్క ప్రాంతాలను జాబితా చేస్తుంది:
వుడా పార్క్
వూడా పార్క్ (అధికారికంగా తారక రామ సాగర తీర ఆరామం) భారత దేశంలోని ఆంధ్ర ప్రదేశ్, విశాఖపట్నం లోని రామకృష్ణ బీచ్ వద్ద ఉన్న ఒక పట్టణ ఉద్యానవనం. ఈ ఉద్యానవనముకు ఆంధ్రప్రదేశ్ ముఖ్యమంత్రి అయిన ఎన్.టి. రామారావు గారి పేరు పెట్టబడింది.ఇది విశాఖపట్నం నగరాభివృద్ధి సంస్థ (వుడా) నిర్వహిస్తుంది.
పార్క్ యొక్క ముఖ్యాంశాలలో స్కేటింగ్ రింక్ ఒకటి.
ఈ ఉద్యానవనంలో ఆంధ్ర ప్రదేశ్ ముఖ్యమంత్రి హెలి టూరిజం ప్రారంభించారు.
కైలాసగిరి
కైలాసగిరి భారత దేశంలోని ఆంధ్ర ప్రదేశ్ రాష్ట్రంలోని విశాఖపట్నంలో ఉన్న ఒక కొండ పైన ఉన్న ఉద్యానవనం. ఈ పార్క్ విశాఖపట్నం నగరాభివృద్ధి సంస్థ చేత అభివృద్ధి చేయబడింది మరియు ఇది 380 ఎకరాల (150 హెక్టార్లు) భూభాగం మరియు ఉష్ణమండల చెట్లతో కప్పబడి ఉంటుంది. 360 అడుగుల (110 మీ) వద్ద ఉన్న కొండ, విశాఖపట్నం పట్టణాన్ని విస్తరిస్తుంది.
2003 లో ఆంధ్ర ప్రదేశ్ ప్రభుత్వం కైలాసగిరిని "ఉత్తమ పర్యాటక ప్రదేశం"గా గుర్తించింది. సగటున, సుమారు మూడు లక్షల మంది భారతీయ మరియు విదేశీ పర్యాటకులు ప్రతి సంవత్సరం ఈ ఉద్యానవనాన్ని సందర్శిస్తారు. వాతావరణాన్ని కాపాడటానికి, వుడా ఈ కొండను ప్లాస్టిక్ రహిత మండలంగా ప్రకటించింది.ఒక కేబుల్ కారులో కొండ పైభాగానికి చెరుకొవచ్చు, ఆంధ్రప్రదేశ్లో ఇది మొదటిది.
తెలుగు సాంస్కృతిక నికేతనం
తెలుగు సాంస్కృతిక నికేతనం భారత దేశంలోని ఆంధ్ర ప్రదేశ్, విశాఖపట్నంలో ఉంది. దినినే ప్రపంచ తెలుగు మ్యూజియం అని కుడా అంటారు.
దీనిని 2015 సంవత్సరంలో ఆంధ్రప్రదేశ్ ముఖ్యమంత్రి నారా చంద్రబాబు నాయుడు గారు స్థాపించారు.
శాతవాహన వంశీయుల నుండి తెలుగు చరిత్ర మరియు సంస్కృతిని విస్తరించుటే ఈ మ్యూజియం ప్రధాన లక్ష్యంతెలుగు సంస్కృతి, కళలు, జానపద కళలు, గొప్ప కవులు, భాష, సాహిత్యం మరియు తెలుగు సమాజంలో గొప్ప వ్యక్తుల యొక్క చరిత్ర యొక్క 42 భాగాలను తెలుగు మ్యూజియం చూపిస్తుంది.
ఓ రాధ ఇద్దరు కృష్ణుల పెళ్ళి
ఓ రాధ ఇద్దరు కృష్ణుల పెళ్ళి 2003, సెప్టెంబర్ 5న విడుదలైన తెలుగు చలనచిత్రం. జి. నాగేశ్వరరెడ్డి దర్శకత్వం వహించిన ఈ చిత్రంలో శ్రీకాంత్, ప్రభు దేవా, నమిత, తనికెళ్ళ భరణి, చంద్ర మోహన్, చలపతి రావు, సునీల్, బ్రహ్మానందం, ఎమ్.ఎస్.నారాయణ, జయప్రకాష్ రెడ్డి, కోవై సరళ ముఖ్యపాత్రలలో నటించగా, చక్రి సంగీతం అందించారు.
పటం కతలు (పుస్తకం)
పటం కతలు పుస్తకం ప్రపంచ తెలుగు మహాసభలు - 2017 వేడుకల సందర్భంగా తెలంగాణ రాష్ట్ర భాషా సాంస్కృతిక శాఖ ద్వారా ప్రచురించబడింది. కొన్ని వందల ఏళ్ల పాటు తెలంగాణ గ్రామీణ ప్రాంతాలలో వినోదంగా, కళగా, హోదా ప్రదర్శనకు ఆలంబనగా, ఉంటూ వచ్చిన కథన కళారూపాలు ఈ 'పటం కతలు', గత కొన్ని దశాబ్దాల కాలం నుంచీ నిర్లక్షానికి, నిరాదరణకు గురయ్యాయి. అటువంటి ‘పటం కతల’ కళారూపాన్ని వాటిలోని రకాలని, విశిష్ఠతలని ఒక్కచోట పేర్చి పటం కతలు పేరుతో ఓ పుస్తకంగా ప్రచురించి, ప్రపంచ తెలుగు మహాసభలలో ఆవిష్కరించడం జరిగింది.తెలంగాణకు చెందిన కొందరు ప్రముఖులతో కమిటీలు వేసి పటం కతలకు సంబంధించిన విషయాల గురించి రాయగలిగిన నిపుణులను ఎంపికచేసి, ఆయా ఆంశాల రచనా బాధ్యతలను వారికి అప్పగించడం జరిగింది. అలా వచ్చిన పరిశోధన పత్రాలను ఆకాశవాణి నుండి ప్రసారం చేయడం జరిగింది. ఇలా వచ్చిన రేడియో ప్రసంగాలను పుస్తకంగా ప్రచురించే బాధ్యతను భాషా సాంస్కృతిక శాఖ తీసుకొని పుస్తకాన్ని ప్రచురించింది. 18 నెలల నిరంతర కృషి ఫలితంగా వెలుపడిన ఈ పుస్తకం మొదటి సంపుటిగా భావిస్తూ, మున్ముందు మరిన్ని పుస్తకాలు తీసుకురావాలని భాషా సాంస్కృతిక శాఖ, ఆకాశవాణి ప్రయత్నాలు చేస్తుంది.
ప్రదీప్ మాచిరాజు
ప్రదీప్ మాచిరాజు ఒక టీవీ వ్యాఖ్యాత. కొన్ని సినిమాల్లో కూడా నటించాడు. జీ తెలుగు లో ప్రసారమయ్యే "కొంచెం టచ్ లో ఉంటే చెబుతా" కార్యక్రమాన్ని రూపొందించి దానికి వ్యాఖ్యాతగా కూడా వ్యవహరిస్తున్నాడు. 100% లవ్, జులాయి, అత్తారింటికి దారేది, రామయ్యా వస్తావయ్యా లాంటి సినిమాల్లో సహాయ పాత్రలు పోషించాడు. జీ తెలుగులో ప్రసారమైన "గడసరి అత్త సొగసరి కోడలు" కార్యక్రమానికి గాను ప్రదీప్ కు టీవీ నంది పురస్కారం లభించింది.
ఇంజనీరింగ్ పూర్తయిన తర్వాత విదేశాలకు వెళ్ళి ఎం. బి. ఎ చదవాలనుకున్నాడు. కానీ తల్లిదండ్రుల అనుమతితో కొంత సమయం తీసుకుని మరేదైనా వృత్తిలో ప్రవేశించాలనుకున్నాడు. కొద్ది రోజులు ఓ ఈవెంట్ మేనేజ్మెంట్ సంస్థలో పనిచేశాడు. తర్వాత రేడియో జాకీ ఉద్యోగానికి ఎంపికయ్యాడు. అక్కడ అతని గాత్రం అతనికి మంచి పేరు తెచ్చి పెట్టింది.డిసెంబరు 31, 2017 న నూతన సంవత్సర వేడుకల్లో పాల్గొని మోతాదుకు మించి మద్యం సేవించడం వల్ల ప్రదీప్ పై పోలీసులు కేసు నమోదు చేశారు. కారు స్వాధీనం చేసుకుని అతనికి కౌన్సిలింగ్ ఇచ్చారు.
సండే సినిమా
తెలంగాణ సినిమా కోసం ఆరాటపడే యువదర్శకులు, రచయితలు, నటీనటులు, నిర్మాతలు, సాంకేతిక నిపుణులు, సినీ అభిమానులకు ప్రపంచ సినిమాను పరిచయం చేసే ఉద్ధేశ్యంతో తెలంగాణ రాష్ట్ర భాషా సాంస్కృతిక శాఖ ప్రతి ఆదివారం నిర్వహిస్తున్న కార్యక్రమం సండే సినిమా (ఎ విండో టూ వరల్డ్ సినిమా). ప్రతి ఆదివారం సాయంత్రం 5 గంటలకు ప్రపంచ సినిమాల ప్రదర్శనతో పాటు వర్ధమాన సినీ కళాకారులకు ప్రపంచ స్థాయి సినిమాని పరిచయం చేసి, ప్రపంచ స్థాయి సినిమా నిర్మాణ విలువలు, విశేషాలు, మెళకువలను తెలియజేసేందుకు వివిధ రకాల వర్క్‌షాప్‌లను కూడా నిర్వహిస్తున్నారు.
తెలంగాణ సకల కళలకు కాణాచి. వారసత్వ కళల హరివిల్లు. తెలంగాణ రాష్ట్రం ఏర్పడ్డాక తెలంగాణలోని కళలకు పునఃర్వికాసం కలిగించే దిశగా తెలంగాణ ప్రభుత్వం అడుగులువేస్తూ, అందమైన రంగుల జానపద, వారసత్వ, సాంస్కృతిక కళలను ప్రోత్సహిస్తుంది. అందులో భాగంగా భాషా సాంస్కృతిక శాఖ సంచాలకులుగా మామిడి హరికృష్ణను నియమించింది. ఆనాటినుండి వివిధ కళలకు తనవంతు సహకారం అందిస్తువస్తున్న హరికృష్ణకు తెలంగాణ సినిమాపై దృష్టిపడింది.
ఈనాటి సినిమాను ఉన్నతమైన పంథావైపు నడిపించేందుకు... ప్రేమ, పెళ్లి, కోపం, పగ, ప్రతీకారంతో ఊరేగుతున్న తెలుగు సినిమాకు కొత్త ఒరవడి నేర్పేందుకు ఒక వేదికకు ఏర్పాటు చేయాలన్న హరికృష్ణ సంకల్పంతో సండే సినిమా మొదలయింది. ప్రపంచంలోని వివిధ భాషల్లో విడుదలైన ఉత్తమ చిత్రాలను ఈ కార్యక్రమంలో ప్రదర్శిస్తారు.
సండే సినిమాలో ప్రదర్శించేందుకు ఇప్పటికే 50 సినిమాలను సాంస్కృతిక శాఖ ఎంపిక చేసింది. మామిడి హరికృష్ణ ఈ సినిమాల ఎంపిక బాధ్యతను తీసుకున్నారు. విదేశీ సినిమాలపై గతంలో అనేక రివ్యూలు రాసిన హరికృష్ణ, సినీ విమర్శ విభాగంలో మూడు నంది అవార్డులు అందుకున్నారు. ఏ వారం ఏ సినిమాలు ప్రదర్శించాలి, ఎవరు ఆ సినిమా చర్చలో ప్రసంగించాలో వంటివి హరికృష్ణ నిర్దేశిస్తారు.
ఈ కార్యక్రమ నిర్వహణకు మామిడి హరికృష్ణ నేతృత్వంలో ఔత్సాహిక యువ సినీ కళాకారులచే ఒక నిర్వాహక బృందం ఏర్పాటుచేయబడింది.
ప్రతివారం ప్రపంచ సినిమా ప్రదర్శన తర్వాత నిర్వహించే ఈ చర్చ కార్యక్రమాన్ని నిర్వాహకులు యూట్యూబ్ ఛానల్, ఫేస్ బుక్ ద్వారా ప్రత్యక్ష ప్రసారం చేసి, ఇతర ప్రాంతాల్లో ఉన్న సినీ అభిమానులు కూడా ఈ చర్చను వీక్షించే అవకాశం కల్పిస్తున్నారు.
తుర్లపాటి రాధాకృష్ణమూర్తి
తుర్లపాటి రాధాకృష్ణమూర్తి ప్రముఖ రంగస్థల నటుడు. ముఖ్యంగా దుర్యోధన పాత్రలో రాణించాడు.
ఇతడు ప్రకాశం జిల్లా, అద్దంకి మండలం, కలవకూరు గ్రామంలో 1938, జూలై 10వ తేదీన జన్మించాడు. ఇతని విద్యాభ్యాసం చిననందిపాడు, పెదనందిపాడు, గుంటూరులలో సాగింది. తరువాత1962లో గుంటూరులోని ఆంధ్ర క్రైస్తవ కళాశాలలో తెలుగు ట్యూటరుగా చేరాడు. ఇతడు పొట్టి శ్రీరాములు తెలుగు విశ్వవిద్యాలయంలో పద్యనాటక విభాగంలో శిక్షకుడిగా సేవలను అందించాడు.
ఇతని ప్రాథమిక రంగస్థల గురువు సెనగపాటి వీరేశలింగం. ఇతడు తొలిసారి సహదేవుని పాత్రను రంగస్థలంపై ధరించాడు. ఇతడు యువనాటక సమాజంలో చేరి ద్రౌపది, అశత్థామ మొదలైన పాత్రలను ధరించాడు. కాలేజీ చదివే రోజులలో కాళిదాసు నాటకంలో కవిరాక్షస, భోజరాజ పాత్రలను వేశాడు. ఆ తరువాత ఉద్యోగవిజయాలు నాటకంలో ధర్మరాజు, కర్ణుడు పాత్రలను ధరించి పౌరాణిక నటుడిగా గుర్తింపు తెచ్చుకున్నాడు. సరిగ్గా ఆ సమయంలోనే ధూళిపాళ సీతారామశాస్త్రి సినిమాలలో ప్రవేశించడం, ఆచంట వెంకటరత్నం నాయుడు విజయవాడలో స్థిరపడటంతో గుంటూరు నాటక సమాజంలో ధుర్యోధన పాత్రధారి కొరత ఏర్పడింది. లక్ష్మయ్యచౌదరి ట్రూపు ఇందుపల్లిలో వేసిన నాటకంలో దుర్యోధన పాత్రను తుర్లపాటి రాధాకృష్ణమూర్తికి ఇచ్చారు. ఆనాటి నుండి కల్యాణం రఘురామయ్య, పీసపాటి నరసింహమూర్తి, ఏ.వి.సుబ్బారావు, షణ్ముఖి ఆంజనేయ రాజు, బుర్రా సుబ్రహ్మణ్యశాస్త్రి, ధూళిపాళ సీతారామశాస్త్రి, ఆచంట వెంకటరత్నం నాయుడు, కె.వి. రాఘవరావు, వెంకటనర్సు నాయుడు, రేబాల రమణ, చెంచు రామారావు, జై రాజు మొదలైన ప్రధాన నటుల సరసన కురుక్షేత్రం, రామాంజనేయ యుద్ధం, గయోపాఖ్యానం, పల్నాటి యుద్ధం, బొబ్బిలి యుద్ధం వంటి నాటకాలలో నటించి ప్రేక్షకుల మన్ననలను పొందాడు. ఇతని నాటకాలు దూరదర్శన్‌లో, ఆకాశవాణిలో ప్రసారమయ్యాయి. భువన విజయం సాహిత్యరూపకాలలో భట్టుమూర్తి పాత్ర ధరించాడు. 
ఇతడు నటించిన పాత్రలు అనేక నాటక పోటీలలో ఇతనికి బహుమతిని తెచ్చిపెట్టాయి. అనేక సన్మానాలు, సత్కారాలు పొందాడు. చోడవరంలో, గుంటూరులో ఇతనికి ఘంటా కంకణ ప్రదానం జరిగింది.
లంక (2017 సినిమా)
సీనియర్ హీరోయిన్ రాశి కీలక పాత్రలో నటించిన సైంటిఫిక్ థ్రిల్లర్ చిత్రం 'లంక'.
స్వాతి(ఐనా సాహ) అనే సినిమా హీరోయిన్తో సాయి(సాయి రోనక్) అనే షార్ట్ ఫిల్మ్ మేకర్ ఓ లఘు చిత్రం చేయాలనుకుంటాడు. సిటీకి దూరంగా ఉన్న గెస్ట్ హౌస్లో షార్ట్ ఫిల్మ్ చేయడానికి ప్లాన్ చేస్తారు. టీం మొత్తం కలిసి గెస్ట్ హౌస్లోకి ఎంట్రీ ఇస్తారు. ఆ బిల్డింగ్ ఓనర్ రెబాకా విలియమ్స్(రాశి)కు స్వాతికి మంచి సాన్నిహిత్యం ఏర్పడుతుంది. టెలీపతిలో నిపుణురాలైన రెబాకా.. స్వాతి ఏదో విషయానికి భయపడుతుందని తెలుసుకొని టెలీపతి ద్వారా ఆ సమస్యను అధిగమించమని సలహా ఇస్తుంది.
ఆమె చెప్పినట్లుగా స్వాతి తన మైండ్ను కంట్రోల్లోకి తెచ్చుకోవడానికి ప్రయత్నిస్తుంటుంది. ఇదిలా ఉండగా మరికొన్ని రోజుల్లో అమెరికా వెళ్లాలనుకున్న స్వాతి సడెన్గా కనిపించకుండా పోతుంది. స్వాతి ఏమైందో తెలుసుకోవడానికి పోలీసులు సాయిని అతడి స్నేహితులను అరెస్ట్ చేస్తారు. అదే సమయంలో నేనే స్వాతిని అంటూ పోలీస్ స్టేషన్కు రెబాకా వస్తుంది. అసలు స్వాతి ఏమైంది..? ఆమె కనిపించకుండా పోవడానికి గల కారణాలు ఏంటి..? స్వాతిని నేనే అని రెబాకా చెప్పడం వెనుక ఆమె ఉద్దేశం ఏంటి..? అనే అంశాలతో సినిమా నడుస్తుంద
రెబెకాగా రాశి
సాయిగా సాయి రోనక్
స్వాతిగా ఐనా సాహ
పోలీసుగా సుప్రీత్
సత్యం రాజేష్
సత్య
సుదర్శన్
తెరచీరల పటం కథ
తెరచీరల పటం కథ యాదవ పురాణాన్ని చెప్పేందుకు ఏర్పడిన జానపద కళా ప్రక్రియ. వృత్తి పురాణాల్లో ఉన్న 15 పటం కథల్లో తెరచీరల పటం కథ ప్రత్యేకమైనది. ఇది యాదవ వంశంలో పుట్టిన చారిత్రక వీరుడు కాటమరాజు గురించి తెలిపే కథ. యాదవ కళాకారులు యాదవ వంశాన్ని కీర్తిస్తూ కృష్ణలీలలు ఇతివృత్తంతో గానం చేస్తారు. ఈ కళాకారూపం 19వ శతాబ్ది నాటికి ఏర్పడినదని తెలుస్తుంది. ఈ కళకారులని తెరచీర భక్తులని, యాదవపటం కథాకారులని పిలుస్తుంటారు.
తెరచీరల కళాకారులు స్థిరమందుల వంశానికి చెందిన వారని తెలుస్తుంది. చారిత్రక ఆధారాలను బట్టి వీరు యయాతి, దేవయానికి కలిగిన సంతానం అని చెప్పవచ్చు. పల్లవ రాజులకు ప్రధానులుగా పనిచేసిన వీరు, కాటమరాజు కాలం వచ్చేసరికి పల్లవుల వారసులుగానే ప్రసిద్ధిపొందారు. పూజా గొల్లల్నే తెరచీరల కథాగానం చేసే స్థిరమందుల వంశం వారుగా పేర్కొంటారు.
కాటమరాజు కథా వృత్తాంతాల్ని పెద్ద గుడ్డ మీద బొమ్మల రూపంలో అతికించి చిత్రపటం తయారు చేస్తారు. యాదవుల కథ కోసం ప్రత్యేకంగా నిర్మించిన ఈ తెర చీరల పటంను గోడకు కట్టి కథను చెపుతారు. దానికనుగుణంగా వేప చెక్కతో, ఇత్తడితో చేసిన వీరణములు, ఇత్తడితో వంకరగా పొడుగు గొట్టాల కొమ్ములు, తాళాలు, డోలక్ లను దీనికి సహకార వాయిద్యాలుగా ఉపయోగిస్తారు. ఆరుగురు కళాకారులు ఒక బృందంగా ఏర్పడి ఊరురా తిరుగుతూ తెరచీరల పటాల ద్వారా పురాణాన్ని చెపుతారు. తెలంగాణలోని అన్ని జిల్లాల్లోనూ తెరచీరల కళాకారులు ఉన్నారు. వీరంతా యాదవుల కుల దైవమైన గంగాదేవి కథ, కృష్ణలీలలతో సహ కాటమరాజు కథను గానం చేస్తుంటారు.
జానపద కళారూపాల్లో ఎక్కువశాతం కృష్ణలీలలు కథాంశంతోనే ఉంటాయి. ద్వాపరయుగములో కృష్ణావతారం తరువాత, 16వ అవతారంగా కాటమరాజుగా జన్మించాడని యాదవుల ప్రగాఢ విశ్వాసం. ఈ తెరచీరల కథలో అవతార తత్వాన్ని వివరిస్తూ కృష్ణలీలలను, చిలిపి చేష్ఠలను కళ్ళకు కట్టినట్టు చెబుతారు.
ఈవెన లక్ష్మణస్వామి
ఈవెన లక్ష్మణస్వామి (1864 - జనవరి 7, 1913) ప్రముఖ రంగస్థల నటుడు. బందరు బుట్టయ్యపేట కంపెనీ అనే నేషనల్ థియేటర్ వారి నాటకాలలో ప్రముఖ పాత్రలను పోషించాడు. హిందీ నాటకాలలో కూడా నటించాడు.
లక్ష్మణస్వామి 1864లో కొత్తపల్లి గ్రామంలో జన్మించాడు.
ఆంగ్లంలో లోయర్ సెకండరీ వరకు చదివిన లక్ష్మణస్వామి పార్సీ, హిందీ, ఉర్దూ భాషలలో పాండిత్యం సంపాదించాడు. బందరు ముస్లీం పారశాలలో ఉపాధ్యాయుడిగా కొంతకాలం పనిచేసి, అనంతరం విక్టోరియా పబ్లిక్ లైబ్రరీలో గుమస్తాగా పనిచేశాడు.ఈయన 1913, జనవరి 7న మరణించాడు.
దగాకోరులు
"దగాకోరులు" 1980, ఫిబ్రవరి 22న విడుదలైన తెలుగు డబ్బింగ్ సినిమా. శ్రీదేవి, రజనీకాంత్ నటించిన ఈ సినిమా 1977లో విడుదలైన తమిళ సినిమా ""(காயத்ரி) అనే సినిమాకు తెలుగు డబ్బింగ్.
రాజశేఖర్, గాయత్రి వివాహం జరుగుతుంది. నూతన వధువుగా భర్త ఇంట్లో అడుగు పెట్టిన గాయత్రి అక్కడ కొన్ని ఆశ్చర్య పూరితమైన సంఘటనలు ఎదురౌతాయి. వదిన సరస్వతి, వంటవాడు చంద్రయ్య, అతని మనుమరాలుల ప్రవర్తన గాయత్రికి నచ్చదు. వారి గురించి భర్తకు చెప్పినా అతడు వాళ్ల ప్రవర్తననే సమర్థిస్తూ వుంటాడు. ఇలాంటి పరిస్థితిలో అవుట్ హౌస్‌లో వుంటున్న మతి చలించిన రాజశేఖర్ మొదటి భార్యను గూర్ఖా తోటలో పాతిపెట్టడం గాయత్రి కళ్ళారా చూస్తుంది. దీనికి కూడా రాజశేఖర్ ఒక విషాదమైన కట్టుకథ అల్లి గాయత్రిని నమ్మిస్తాడు. నిజానికి రాజశేఖర్ వృత్తి నీలిచిత్రాలను నిర్మించి వాటిని అమ్మడం. తాను తీస్తున్న సినిమా సన్నివేశాల కోసం చివరికి గాయత్రిని అనుభవించిన మొదటిరాత్రిని కూడా ఉపయోగించుకున్న నీచుడు రాజశేఖరం. సరస్వతి, వంటవాడు, అతని మనుమరాలు ఈ వృత్తిలో రాజశేఖర్ భాగస్వాములు. ఇంట్లో జరుగుతున్న విషయాలను అర్థం చేసుకున్న గాయత్రి ఇంటి నుండి పారిపోవడానికి విఫల ప్రయత్నం చేస్తుంది. ఆమె ప్రయత్నాలకు రాజశేఖర్ అడ్డుపడి ఆమెను హింసిస్తూ వుంటాడు. ఈ పరిస్థితుల్లో ఏమి చేయడానికి పాలుపోని గాయత్రి ఇంతవరకు జరిగిన కథను ఒక పుస్తకంలో వ్రాసి పాత పేపర్లలో కలిపి బయటకు పంపిస్తుంది. గాయత్రి వ్రాసిన పుస్తకం రాజేష్ అనే యువకుడి చేతిలో పడుతుంది. రాజేష్ గాయత్రిని అక్కడి నుండి ఎలా విడిపిస్తాడనేది మిగిలిన కథ.
ది సాక్రిఫైజ్
ది సాక్రిఫైజ్, 1985లో వచ్చిన స్వీడన్ చిత్రం. ప్రముఖ రష్యన్ చిత్ర దర్శకుడు తార్కి విస్కీ దర్శకత్వంలో తెరకెక్కిన ఈ చిత్రం అతని చివరి చిత్రం. మూడో ప్రపంచ యుద్దపు భయానకావర్ణ నేపథ్యంగా ఈ చిత్రం రూపొందించబడింది.
అలెగ్జాండర్ ఒక నటుడు. కళాకారుడిగా ఎంతో ఉన్నత శిఖరాలపై ఉన్న సమయంలోనే కుటుంబ కారణాల వల్ల ఆ వృత్తిని వదిలేస్తాడు. కానీ, తన సృజనలోని వెలితిని పూడ్చుకోడానికి వ్యాస రచయితగా, చరిత్ర అధ్యాపకునిగా పనిచేస్తుంటాడు. తనకు ఆనందం దొరికే విధంగా తనకి నచ్చిన సముద్రతీరాన ఎంతో అందంగా ఒక ఇంటిని కట్టుకుని కుటుంబం తో ఆనందంగా జీవించాలి అనుకుంటాడు. అప్పటికే పెను భారంగా మారిన యాంత్రిక జీవన వైఖరి అతడిని కుంగదీస్తూ ఉంటుంది.
భార్యతో అతడి జీవితం ప్రేమ లేని పొడి పొడి జీవితమవుతుంది. భార్యా పిల్లలతో, ప్రేమరాహిత్యం గుదిబండగా మారి అతన్ని ఇక శూన్య జీవిగా మారుస్తుంది. తాను ప్రాణంగా ప్రేమించే చిన్నకొడుకుతో, భార్యా, కూతురు, డాక్టర్ మిత్రుడితో కలిసి తన పుట్టిన రోజు వేడుకని సముద్రతీరంలోని తన ఇంట్లో ఎంతో ఆనందంగా జరపాలి అనుకుంటాడు. కానీ తనలో ఉన్న తార్కికత, జ్ఞాన భారం అతడిని రోజు రోజుకు భయానికి, ఆందోళనకు గురిచేస్తుంటాయి. దీనికి తోడు యూరోపియన్ సమాజంలో ఉన్న యుద్ద గాయాలు, కొత్త యుద్దం తాలూకు భయాలను రెట్టింపు చేస్తుంటాయి. అణుయుద్దం అనివార్యం అనుకొని కృంగిపోతాడు అలెగ్జాండర్.
జరగబోయే యుద్ద పరిణామాలు విధ్వంసం నుంచి తను ప్రేమించే కుటుంబాన్ని, ప్రపంచాన్ని ఎలా కాపాడుకోవాలో అని తీవ్రమయిన వేదనకు గురయ్యి తన ఇంట్లో పని మనిషి మరియా శరణు వేడుకుంటాడు ఆమెలో వుండే దైవిక కారుణ్య హృదయ శక్తి ముందు మోకరిల్లి తన ప్రేమను తెలుసుకుంటాడు. ఆమె సహచర్యంతో సత్యసౌందర్య ప్రేమ తెలుసుకొని దేవుడితో మొరపెట్టుకుంటాడు.
ఈ ప్రపంచాన్ని.. తనకుటుంబాన్నికాపాడమని.. దానికి ప్రతిగా తనకి ఇష్టమయిన సంపాదనూ, కోర్కెలనూ, జ్ణానన్నీ, సదుపాయాలని, కళాకారుడనిగా తనలో నిరంతరం అగ్నిలాగా వర్షించే తృష్ణనూ.. అన్నింటిని వదులుకుంటానని మొరపెట్టుకుంటాడు. వెంటనే మరుసటి రోజు, తను ఎంతో ఇష్టపడి కట్టుకున్న ఇంటినీ, తన చిన్నకొడుకునీ. భార్యానీ, కూతురిని, మిత్రుడుని వదిలేసి.. మానసికంగా అలిసిపోయి ఆ స్వర్గంలోకి కనుమరుగవుతాడు.
భవాని దీవి
భవానీ ద్వీపం విజయవాడ వద్ద కృష్ణా నది మధ్యలో ఉంది.ఇది ప్రకాశం బ్యారేజికి ఎగువన ఉంది మరియు ఇది 133 ఎకరాల (54 హెక్టార్లు) విస్తీర్ణంతో భారతదేశంలో అతిపెద్ద నదీ ద్వీపాల్లో ఒకటిగా పరిగణించబడుతుంది.
కనక దుర్గా దేవి ఆలయం దుర్గాదేవి యొక్క నివాసం. భవానీ గా ఆమెకు మరో పేరు కూడా ఉంది, అందువల్ల ఈ ద్వీపాన్ని భావాణి ద్వీపం అని పిలుస్తారు. ఈ ద్వీపం ఆలయం సమీపంలో ఉంది.
ఆంధ్రప్రదేశ్ రాష్ట్ర పర్యాటక అభివృద్ది సంస్థ ఈ ప్రాంతాన్ని పర్యాటక ప్రదేశంగా అభివృద్ధి చేసేందుకు కార్యక్రమాలు చేపట్టింది. అందులో ఒకటే శిలాపరం, ఒక కళలు మరియు కళల గ్రామ పథకం. కొండపల్లి బొమ్మల తయారదారులు, చేనేతకారుల వంటి స్థానిక కళాకారులకు కూడా ఇది ఉపయోగకరంగా ఉంటుంది.
ఆంధ్రప్రదేశ్ రాష్ట్ర పర్యాటక అభివృద్ది సంస్థ పర్యాటకులను ఆకర్షించడానికి భవానీ ద్వీపంలో అనేక అవస్థాపనను అభివృద్ధి చేసింది, ఇందులో క్రీడా కార్యకలాపాలు, రిసార్ట్స్, గ్రామీణ మ్యూజియం, బర్మ్ పార్క్, తాడు-మార్గం మొదలైనవి.
ఆంధ్రప్రదేశ్ రాష్ట్ర పర్యాటక అభివృద్ది సంస్థ
ఆంధ్రప్రదేశ్ రాష్ట్ర పర్యాటక అభివృద్ది సంస్థ భారత దేశంలో ఆంధ్ర ప్రదేశ్ రాష్ట్రం యొక్క పర్యాటక_రంగాన్ని ప్రోత్సహిచే ప్రభుత్వ సంస్థ.
ఆంధ్రప్రదేశ్ రాష్ట్రం యొక్క గొప్ప చారిత్రక మరియు సహజ నేపథ్యాన్ని సూచించే వారసత్వ, ప్రకృతిక, సాహస, ఆరోగ్య మరియు గ్రామీణ పర్యటన ప్యాకేజీలను అందిస్తుంది.. ఆంధ్రప్రదేశ్ యొక్క 8 కేంద్రాలను పర్యటించేవి.తిరుపతి, హార్స్లీ హిల్స్, అరకు , విశాఖపట్నం మరియు శ్రీశైలం వంటి ప్రసిద్ధ పర్యాటక ప్రదేశాలలో రిపోర్ట్ నిర్వహిస్తుంది. 63 హైటెక్ కోచ్లు, 29 వోల్వో కోచ్లు, 8 ఎయిర్ కండిషన్డ్ హైటెక్ కోచ్లు, 4 సెమీ స్లీపర్స్, 11 మినీ వాహనాలు, 1 వింటేజ్ కోచ్ మరియు 10 క్వాలిస్ వంటి పలు వాహనాలను వాడుతున్నారు.
ఆంధ్రప్రదేశ్ రాష్ట్ర పర్యాటక అభివృద్ది సంస్థ ఆంధ్ర ప్రదేశ్ రాష్ట్రంలో విశ్రాంతి పర్యటనను కూడా ప్రోత్సహిస్తుంది.ఇది అనేక పర్యాటక పరిణామాలను గుర్తించింది. 2006 లో, ఇది తమిళనాడు విఫణిలో పనిచేయటానికి ఒక కార్యాలయాన్ని ప్రారంభించింది.
భారతీయ రాష్ట్రాలకు పర్యాటకుల సందర్శనల సంఖ్యను భారతదేశంలో ఆంధ్ర ప్రదేశ్ మూడవ స్థానంలో ఉంది. 2013 లో, 15.21 కోట్ల మంది దేశీయ పర్యాటకులు ఆంధ్రప్రదేశ్ను సందర్శించారు, ఇది దేశీయ పర్యాటక మార్కెట్లో సుమారు 13.3%గా ఉంది. రాష్ట్రంలో సుందరమైన ప్రదేశాలు, సముద్రతీరాలు, జలాశయాలు మరియు సహజమైన అటవీ ప్రాంతాలు ఉన్నాయి. కొన్ని కనీస అవసరాలకు అనుగుణంగా ఉన్న అన్ని కొత్త పర్యాటక మౌలిక సదుపాయాల ప్రాజెక్టులకు లగ్జరీ పన్ను 100% మినహాయింపు అధికారులచే అందించబడుతుంది.
మొగలరాజపురం
విజయవాడలో మొగాలరాపురం ప్రధాన నివాస మరియు వాణిజ్య శివారు ప్రాంతం. ఇది తక్కువ శ్రేణి కొండల ప్రక్కన విజయవాడ నగర కేంద్రంలో ఉంది.
బాపు మ్యూజియం
బాపు మ్యూజియం (గతంలో: విక్టోరియా జూబ్లీ మ్యూజియం) ఒక పురావస్తు మ్యూజియం, ఇది విజయవాడ యొక్క మహాత్మా గాంధీ రోడ్డులో ఉంది. ప్రఖ్యాత చిత్ర దర్శకుడు, చిత్రకారుడు, కార్టూనిస్ట్ మరియు రచయిత బాపు(చలన చిత్ర దర్శకుడు) యొక్క జ్ఞాపకార్థంలో ఇది పేరు మార్చబడింది.మ్యూజియం పురావస్తు విభాగంచే నిర్వహించబడుతుంది.మ్యూజియం బౌద్ధ మరియు హిందూ శేషాలను శిల్పాలు, చిత్రలేఖనాలు మరియు కళాఖండాలు కలిగి ఉంది, వీటిలో కొన్ని 2 వ మరియు 3 వ శతాబ్దాలకు చెందినవి. భవనం యొక్క నిర్మాణము ఒక ఇండో-యురోపియన్ శిల్పకళ నిర్మాణ శైలి మరియు వంద సంవత్సరాల కన్నా ఎక్కువ పురాతనమైనది.
1887 లో క్వీన్ విక్టోరియా స్వర్ణొత్సవాల్లో భాగంగా ఈ మ్యూజియం రూపొందించబడింది. 1887 జూన్ 27 న కృష్ణా జిల్లా కలెక్టర్ అయిన రాబర్ట్ సెవెల్ పునాది రాయి వేశాడు. 1921 లో మహాత్మా గాంధీకి శ్రీ పింగళి వెంకయ్య త్రివర్ణ జెండాను ఈ ప్రదేశంలో సమర్పించారు. భవనం ప్రారంభంలో పారిశ్రామిక ప్రదర్శనలను ఉంచారు.ఇది 1962 లో ఆంధ్రప్రదేశ్ ప్రభుత్వం, పురావస్తు శాఖ మరియు మ్యూజియమ్స్ విభాగం ఆధ్వర్యంలో ఒక పురావస్తు మ్యూజియంగా మార్చబడింది.
ఈ మ్యూజియంలో చారిత్రక గ్యాలరీలు, రాతి మీద రచనలు, నాణేలు, కత్తులు, శరీర కవచం,ఆయుధాలు, ఆభరణాలు, మొదలైనవి ఉన్నాయిఅలూరు తెల్లటి సున్నపురాయితో ఉన్న బుద్ధుడు (3 వ -4 వ శతాబ్దం), మహిషాసురుడిని చంపిన శివ భగవానుడు దుర్గాదేవి విగ్రహం(2 వ శతాబ్దం) కూడా మ్యూజియంలో చూడవచ్చు..
మట్టంరాళ్ల తండా
మట్టంరాళ్ల తండాఎల్లంపేట్ పంచాయితీ పరిధిలో ఉంది.అడవి తల్లి ఒడిలో చెట్టుకోటి పుట్టుకోటి ఏరేసినట్లు ఇండ్లతో చూడముచ్చెటగా ఉంటుంది. 
కామారెడ్డి జిల్లాలో ఇపుడిపుడే మట్టంరాళ్ల తండా పేరు విన్పిస్తుంది. అందుకు కారణం ఆదిమానవుల ఆనవాళ్లు వెలుగులోకి రావడం.రాతి గుహలో రాతియుగం,పెదరాతి యుగం, కాంస్య యుగం నాటి రాతి చిత్రాలు వందకు పైగా ఇక్కడ ఉన్నాయి.మనుషులు,జంతువులు,త్రికోణాలతో కూడిన చిత్రాలు ఉన్నాయి.
30 అడుగుల ఎత్తు,15 అడుగుల వెడల్పు ఉన్న ఈ
గుహలో వందల సంఖ్యలో చిత్రాలు ఉన్నాయి.అక్కడున్న ఆనవాళ్ల ఆధారంగా ఆ గుహను పాత రాతి యుగం నాటి నుంచే ఆవాసంగా చేసుకున్నారు.
కామారెడ్డి నుంచి వెళ్తే, ఇసాయిపేట్ మీదుగా ఎల్లంపేట్ నుంచి బంజెపల్లి తండా రోడ్డు వెంబడి వెళ్లాలి. 2కిలో మీటర్లు వెళ్లాక మరో తండా వస్తుంది. అలానే ముందుకెళ్తే రోడ్డు పక్కన చిన్న గుడి. ఆ గుడి ఎదురుగా చిన్న సర్వీస్ రోడ్డు వస్తుంది.కిలోమీటర్ తర్వాత కుడి వైపు వెల్లాలి. అలానే కుడివైపు చివరి వరకు వెళ్తే.. మూడు గుడిసెలు వస్తాయి. అక్కడి నుంచి కుడి వైపు చూస్తే చెట్ల మధ్యలో పెద్దరాయి. అదే ఆ గుహ.
హీరో
హీరో 1984 లో విజయ బాపినీడు దర్శకత్వంలో విడుదలైన సినిమా. ఇందులో చిరంజీవి, రాధిక ముఖ్యపాత్రలు పోషించారు.
వేట (సినిమా)
వేట 1986 లో ఎ. కోదండరామిరెడ్డి దర్శకత్వంలో విడుదలైన చిత్రం. ఇందులో చిరంజీవి, జయప్రద, సుమలత ముఖ్య పాత్రలు పోషించారు.
బడుగు భాష సినిమాలు
బడుగు సినిమా తమిళనాడులోని ఉడగమండళం(ఊటీ) లో ఉన్న బడుగు భాషా చిత్ర పరిశ్రమని సూచిస్తుంది.1970 వ దశాబ్దపు మొదటి బడుగు భాషా చిత్ర నిర్మాణం తరువాత మొత్తం ఐదు బడుగు సినిమాలు నిర్మించబడ్డాయి.
చిలుకమఱ్ఱి నటరాజ గోపాల మూర్తి
చిలుకమఱ్ఱి నటరాజ గోపాల మూర్తి బాల్యం నుండి నటనలో అభినివేశం కలిగిన వ్యక్తి తన మూడవతరగతిలో మొదటిసారిగా అల్లూరి సీతారామ రాజు పాత్రలో రంగస్థలంపై తన ప్రయాణం ప్రారంభించారు నటరాజ రామకృష్ణ గారివద్ద ఆంధ్ర నాట్యంలో శిక్షణ తీసుకున్నారు.     తరువాత హైదరాబాద్ భక్త రామదాస సంగీత నృత్య కళాశాలలో కూచిపూడి నాట్యంలో డిప్లొమా చేసారు. దానితో పాటే
డా. అంబేద్కర్  ఓపెన్ యూనివర్సిటీ నుండి తెలుగు సాహిత్యంలో డిగ్రీ చేసారు. ఆతరువాత కేంద్రీయ విశ్వవిద్యాలయంలో  చేరి కూచిపూడి నాట్యంలో ఎం.పి.ఏ చేసారు. తరువాత అక్కడే నటనలో పి. జి. డిప్లొమా చేసి తరువాత రంగస్థల కళల్లో  ఎం.పి.ఏ చేసి బంగారుపతకం సాధించారు. దాదాపుగా 500 నాటకాల్లో నటించారు. 50 పైగా నాటకాలు రచించి దర్శకత్వం వహించారు. విశవిద్యాలయంలో చదివే సమయంలోనే జాతీయస్థాయిలో కేంద్రప్రభువం నిర్వహించే జాతీయ యువజనోత్సవాలకు రాష్త్రం తరపున పాతినిధ్యం వహించి అహమ్మదాబాదు, చెన్నై, లక్నో జైపూర్ మొదలైన ప్రదేశాలలో నాటకాలు ప్రదర్శించారు. రసరంజనికి స్టేజ్‌మేనేజర్‌గా పనిచేసారు.  ఇలాంటి తవ్వాయి వస్తే, చరమస్థలం, విజయం మనదే, అంబల్ల బండ, వ్రణం మొదలైన ప్రయోగాత్మక నాటకాలు రచించి దర్శకత్వం  వహించారు . తెలంగాణా నాటకంపై, నాటక చరిత్రపై, నాటక విభాగాలై పలు వ్యాసాలు రచించారు. తెలుగు సినీ రచయితల సంఘంలో నిర్వాహక కార్యదర్శిగా పలుమార్లు తన సేవలనందిచారు. పలువురు ప్రముఖ రచయితలలో దర్శకులతో కలిసి పలు మార్లు స్క్రీన్ ప్లే, సినిమా రచన దర్శకత్వం మొదలైన విశయాలపై వర్క్‌షాపులు నిర్వహించారు. తెలుగు విశ్వవిద్యాలయం, ఉస్మానియా విశ్వ విద్యాలయం రంగస్థల కళల విభాగాల్లో ఆతితేయోధ్యాపకునిగా బాధ్యతలు నిర్వహిచారు. 1995 నుండి 2012 వరకు మధు ఫిల్మ్ ఇన్స్టిట్యూట్ వైస్ ప్రిన్స్‌పాల్‌గా వ్యవహరించారు. అన్నపూర్ణ ఇంటర్నేషనల్ స్కూల్ ఆఫ్ ఫిల్మ్ అండ్ మీడియాలో మొదటి బ్యాచ్ విద్యార్థులకు దర్శకత్వ పాఠాలు బోధించారు. తరువాత రామానాయుడు ఫిల్మ్ స్కూల్ లో నటనా శాఖాధిపతిగా  కొనసాగారు రంగస్థల ఔత్సాహికులు ప్రయొక్తలు, రచయితలు దర్శకులు, నటులు మిత్రులందరితో కలిసి తెలంగాణా రంగస్థల సమాఖ్యను (తెర)  ప్రారంభించి వ్యవస్థపక అధ్యక్షులుగా కొనసాగుతున్నారు. తెరను ప్రారంభించిన మొదటిసంవత్సరంలో తెలంగాణా రంగస్థల చరిత్ర స్థితిగతులపై జాతీయ స్థాయిలో సెమినార్ నిర్వహించారు. రెండవసంవత్సరం  తెలంగాణా యువనాటకోత్సవాలు నిర్వహించారు.
పరిణీతా దండేకర్
పరిణీతా దండేకర్ నదుల పరిరక్షణ ఉద్యమకారిణి. నదుల నిర్వహణ, పునరుద్ధరణ, నదుల పరిరక్షణ రంగాల్లో ఆమె విశేష కృషి చేస్తున్నారు. ఆమె చేసిన కృషికి 2018లో యాక్టివిస్టుల కేటగిరీలో బహూకరించే ప్రతిష్ఠాత్మకమైన ‘వసుంధర’ అవార్డు లభించింది.
ఆమె ‘ఇంటిగ్రేటెడ్‌ వాటర్‌ రిసోర్స్‌ మేనేజ్‌మెంట్‌’ లో డిప్లొమా చేశారు. ‘ఎన్విరాన్‌మెంటల్‌ సైన్సె్‌స’లో పట్టా తీసుకోవడమేగాక పలు ఫెలోషి్‌పలు చేశారు. వాటిల్లో ప్రతిష్ఠాత్మకమైన ‘జోక్‌ వాలర్‌ హంటర్‌ ఎన్విరాన్‌మెంటల్‌ లీడర్‌షిప్‌ ఫెలోషిప్‌’ ఒకటి. ఆమెకు పిన్నవయసులోనే నదులన్నా, పర్యావరణం, జీవావరణలన్నా ఆమెకు విపరీతమైన ఇష్టం. ఆమెకు నదులపై యిష్టం ఆమె నాన్న వలల అలవడింది. వయసు పెరిగే కొద్దీ నదులపై ప్రేమ మరింత పెరిగింది. అలా చిన్నతనంలోనే నదుల పరిరక్షణపై పనిచేయాలనుకున్నారమె. పరిణీతకు పర్యావరణం, నీరు, జీవావరణం, కమ్యూనిటీ అంశాలతో పాటు సమాన నీటి నిర్వహణ రంగమంటే కూడా ఎంతో ఇష్టం. విస్తృత అధ్యయనాల ద్వారా నదులు, జలవనరుల నిర్వహణపై ఎన్నో సృజనాత్మకమైన ఆలోచనలను, ప్రణాళికలను పరిణీత సూచించారు. 
ఆమె ప్రస్తుతం ‘సౌత్‌ ‘ఏసియా నెట్‌వర్క్‌ ఆన్‌ డామ్స్‌, రివర్స్‌ అండ్‌ పీపుల్‌’ స్వచ్ఛంద సంస్థకు అసోసియేట్‌ కో-ఆర్డినేటర్‌. ‘ఏసియా నెట్‌వర్క్‌ ఆన్‌ డామ్స్‌, రివర్స్‌ అండ్‌ పీపుల్‌’ స్వచ్ఛంద సంస్థ అసోసియేట్‌ డైరెక్టర్‌గా నదులు, నీటివనరులు, జీవావరణం, పర్యావరణం వంటి అంశాలపై విస్తృతంగా అధ్యయనాలు చేపట్టారు. నదుల ఉనికి, నదీతీరాల్లో నివసించే కమ్యూనిటీ ప్రజల కోసం, పర్యావరణం పరిరక్షణ కోసం ఉద్యమస్ఫూర్తితో పనిచేస్తున్నారు. కమ్యూనిటీల నాయకత్వంలో నీటి నిర్వహణ వల్ల ఒనగూడే లాభాలు ఎన్నో ఉన్నాయని పెద్ద ఎత్తున ప్రజల్లో ప్రచారం చేశారామె. రాష్ట్రంలోను, జాతీయస్థాయిలోను జలవనరుల నిర్వహణ, నదుల నిర్వహణ, పునరుద్ధరణ ప్రయోజనాలపై ప్రజల్లో చైతన్యం తెస్తున్నారు. జెడబ్ల్యుహెచ్‌ గ్రాంటుతో పరిణీత ‘శాస్త్రి’ నదిపై, స్థానిక కమ్యూనిటీల గురించి లోతైన పరిశోధన చేశారు. ముఖ్యంగా గల గల పారే ‘శాస్త్రి’ నదిని ఆవరించి ఉన్న జీవావరణం, నీటి శక్తి గురించిన మూలాలపై సునిశితమైన అధ్యయనం చేశారు. ఈ పరిశోధన ‘పర్యావరణ మంత్రిత్వ శాఖ’ కుసైతం ఎంతో ఉపయోగపడుతోంది. దాంతో దీర్ఘకాలిక జీవావరణ క్రమంపై పరిశోధన చేపట్టాల్సిందిగా ప్రభుత్వం నుంచి పరిణీతకు పిలుపు వచ్చింది. నదులు, ఆ ప్రాంత కమ్యూనిటీల పరిరక్షణే ధ్యేయంగా భవిష్యత్తులో తన కృషి కొనసాగుతుందని పరిణీత వెల్లడించారు.
వజ్ఝల కాళిదాసు
వజ్ఝల కాళిదాసు ప్రముఖ కవి, అవధాని, రచయిత, సంపాదకుడు మరియు ప్రవాసాంధ్రుడు.
ఇతడు 1909, మే 13వ తేదీకి సరియైన సౌమ్య నామ సంవత్సర వైశాఖ బహుళ అష్టమి తిథిలో విజయనగరం జిల్లా, బొబ్బిలి సమీపంలోని పాలతేరు గ్రామంలో వజ్ఝల శివశంకరశాస్త్రి, లక్ష్మీనరసమ్మ దంపతులకు జ్యేష్ఠ పుత్రుడిగా జన్మించాడు. ఇతడు తన మాతామహుని ఇంట విజయనగరంలో వాణిజ్యశాస్త్రంలో ఉన్నతవిద్యను అభ్యసించాడు. ఇతని వంశంలో అందరూ పండితులే. ఇతని ముత్తాత అన్నయ్య వేదవిద్యాపారంగతుడు, మహాకవి. అతడు "యాదవరాఘవపాండవీయం" అనే కావ్యాన్ని రచించాడు. ఇతని తాత సీతారామస్వామి కాళహస్తి సంస్థానంలో దీవాన్‌గా పనిచేశాడు. ఇతనికి వరుసకు తాతగారైన వజ్ఝల చినసీతారామస్వామి శాస్త్రి కళాప్రపూర్ణ బిరుదాంకితుడు, కర్ణచరిత్ర, ఆంధ్ర వైయ్యాకరణ పారిజాతము ఇత్యాది గ్రంథ రచయిత. ఇతని మేనమామ కొల్లూరి ధర్మారావు "చాకిరేవు" అనే విమర్శనా గ్రంథరచయిత. 
ఇతడు తన 12వ యేటనే తన సహాధ్యాయి వజ్ఝల వేంకటేశ్వర్లుతో కలిసి "వెంకటకాళిదాసు కవులు"గా జంటకవిత్వం చెప్పడం ప్రారంభించాడు. ఈ జంటకవుల రచనలు 1927 నుండి భారతి, గృహలక్ష్మి, ఆంధ్రభూమి, శారద మొదలైన పత్రికలలో వెలువడ్డాయి. వీరు జంటగా మధుర అనే నవల, నళిని, నివాళి, భాష్పబిందువు అనే కావ్యాలతో పాటు అనేక కథలు, గేయాలు, పద్యాలు మొదలైనవి రచించారు. ఈ జంట గురించి కురుగంటి సీతారామయ్య తన "నవ్యాంధ్ర సాహిత్యవీధులు" గ్రంథంలో ప్రస్తావించాడు.
వజ్ఝల వేంకటేశ్వర్లు ఉద్యోగార్థమై దూరం కావడంతో వీరి జంటకవిత్వానికి తెరపడింది. చిత్తజల్లు పుల్లయ్య ఇతడిని పిలిపించి తన సావిత్రి సినిమాకు స్క్రిప్టు, మాటలు, కొన్ని పాటలు వ్రాయమని ప్రోత్సహించాడు. తరువాత లవకుశ (1934),దశావతారాలు (1937), పాశుపతాస్త్రం (1939) సినిమాలకు స్క్రిప్టు రచయితగా, గీత రచయితగా పనిచేశాడు. అయితే ఆ సినీ వాతావరణం, పద్ధతులు నచ్చక 1939లో సినిమా రంగాన్ని వదిలివేశాడు.
ఇతడు 1940లో నాటి బీహార్ రాష్ట్రం (ప్రస్తుతం జార్‌ఖండ్ రాష్ట్రం) జెమ్‌షెడ్‌పూర్ సమీపంలోని టాటానగర్‌లో ఉద్యోగరీత్యా ప్రవేశించి స్టీల్ సిటీ ప్రెస్ అనే సంస్థలో ఉన్నత పదవిని అలంకరించి అక్కడే స్థిరపడ్డాడు.
ఇతడు జెమ్‌షెడ్‌పూర్‌లో నివసిస్తూ ప్రవాసాంధ్రులను సాహిత్యబాటలో నడిపించాడు. 1969-74ల మధ్యకాలంలో ఆంధ్రప్రదేశ్ సాహిత్య అకాడమీ కౌన్సిల్ సభ్యుడిగా ఉన్నాడు. మంజరి, ప్రవాసి పత్రికలకు సంపాదకుడిగా పనిచేశాడు. ఆంధ్ర విజ్ఞాన సమితి, ఆంధ్ర నాటక సాహిత్య సంఘాలను స్థాపించి వాటి ద్వారా గురజాడ అప్పారావు జయంతి, త్యాగరాజస్వామి జయంతులు ప్రతి యేటా నిర్వహించాడు.
నెల్లూరు నగరాజారావు
నెల్లూరు నగరాజారావు (1887 - 1942) ప్రముఖ రంగస్థల నటుడు, సినిమా నటుడు, చిత్రకారుడు మరియు ఉపాధ్యాయుడు.
నగరాజారావు 1887లో నరసింహారావు, మహాలక్ష్మమ్మ దంపతులకు నెల్లూరులో జన్మించాడు. వీరి స్వగ్రామం తూర్పుగోదావరి జిల్లా, రాజోలు.
కొంతకాలం బుచ్చిరెడ్డిపాలెంలో చిత్రలేఖన ఉపధ్యాయుడిగా పనిచేశాడు.
నెల్లూరు జ్ఞానోదయ సమాజం ప్రదర్శించిన ప్రహ్లదలో ఇంద్రుడు పాత్రతో రంగస్థల ప్రవేశం చేశాడు. ఒకవైపు ఉపాధ్యాయుడిగా కొనసాగుతూనే లవకుశ, కృష్ణలీలలు, సారంగధర, పాదుక, విజయనగర రాజ్యపతనం వంటి నాటకాలలో నటించారు.ఈయన 1942లో మరణించాడు.
అసైలేషన్
అసైలేషన్  ఒక సమ్మేళనంతో అసైల్ గ్రూపును జోడించే ప్రక్రియ. అసైల్ గ్రూప్ అందించే సమ్మేళనం ను అసైలేటింగ్ ఏజెంట్ అంటారు.
అసైల్ హలైడ్లు లోహ ఉత్ప్రేరకాలతో చర్య జరిపినపుడు అవి బలమైన ఎలెక్ట్రోఫైల్స్ ను ఎర్పరుస్తాయి కాబట్టి వాటిని తరచుగా ఈ విధానంలో ఉపయోగిస్తారు. ఉదాహరణకు, ఫ్రీడెల్ - క్రాఫ్ట్స్ అసైలేషన్ చర్యలో ఎసిటైల్ క్లోరైడ్ (CHCOCl) ను అసైల్ గ్రూపును జోడించే సమ్మేళనం గాను మరియు అల్యూమినియం క్లోరైడ్ (AlCl"") ను ఉత్ప్రేరకం గా ఉపయోగించినపుడు "ఎసిటైల్" (CHCO-) బెంజీన్కు జోడించబడుతుంది.
పై చర్యా విధానమును ఎలెక్ట్రోఫిలిక్ ఏరోమాటిక్ ప్రతిక్షేపణ చర్య అంటారు.
అసైల్ హాలైడ్లు మరియు కార్బాక్సిలిక్ ఆమ్లాల ఎన్‌హైడ్రైడ్లు సాధారణంగా అసైలేట్ అమైన్ల నుండి అమైన్లు గానూ లేదా అసైలేట్ ఆల్కహాల్ లనుండి ఎస్టర్లుగా మారుటకు అసైలేట్ ఏజెంట్లుగా పనిచేస్తాయి. అమైన్లు మరియు అల్కహాళ్ళు నూక్లియోపైల్స్: నూల్కియోఫిలిక్ అసైల్ ప్రతిక్షేపణచర్య విధానం. సఖినిక్ ఆమ్లం సాధారణంగా ప్రత్యేక రకమైన అసైలేషన్ కు సాధారణంగా ఉపయోగపడుతుంది. దీనిని సఖినేషన్ ఆంటారు. ఎక్కువ సఖినేషన్ చర్య ఒక సఖినేట్ కలసి ఏకబంధం ఏర్పడినపుడు ఏర్పడుతుంది. ఆల్కలేషన్ లో సాధారణంగా సంభవించే పునరమరిక చర్యలను నివారించుటకు అసైలేషన్ ను వడుతారు.
ఫిల్మ్ ఫేర్ ఉత్తమ దర్శకుడు - తెలుగు
ఫిలింఫేర్ ఉత్తమ దర్శకుడు పురస్కారం-తెలుగు దక్షిణాది_ఫిల్మ్‌ఫేర్_పురస్కారాలు కింద ఫిల్మ్‌ఫేర్ తెలుగు సినిమాలకు అందిస్తుంది.ఈ అవార్డులు 1972 లో "ఉత్తమ దర్శకుడు" కు విస్తరించబడ్డాయి.
ఇండియన్ ప్రీమియర్ లీగ్ - 2018
ఇండియన్ ప్రీమియర్ లీగ్ - 2018 దేశవాలీ టీ-20 లీగ్ ఐపీఎల్ ఏప్రిల్ 7, 2018 నుంచి మే 27, 2018 వరకు జరుగనుంది. ముంబై వాంఖడే స్టేడియం వేదికలో ప్రారంభ, ముగింపు మ్యాచ్లు జరుగుతాయి. 360 భారతీయులతో కూడా 578 మంది ఆటగాళ్లు ఈ లీగ్ లో పాల్గొంటారు. ఇండియన్ ప్రీమియర్ లీగ్ యొక్క మొదటి సీజన్ ఆటలు 18 ఏప్రిల్ 2008న ప్రారంభమయ్యాయి
IPL కెనడియన్ సంస్థ లైవ్ కరెంట్ మీడియా Inc.తో దాని పోర్టల్ ఏర్పాటు చేసి నిర్వహించుటకు ఒప్పందం కుదుర్చుకుంది మరియు రాబోయే 10 సంవత్సారాల కాలంలో $50 మిలియన్లకు హామీ ఇవ్వబడింది.
ప్రపంచ ఆర్థిక వేదిక సదస్సు - 2018
ప్రపంచ ఆర్థిక వేదిక సదస్సు - 2018 48వ వార్షిక సదస్సు స్విట్జర్లాండ్‌లోని దావోస్ నగరంలో జనవరి 23, 2018 నుంచి జనవరి 27, 2018 వరకు ఐదు రోజుల పాటు జరిగింది . ఈ సదస్సు 1970లలో ఒక చిన్న బృందంగా ప్రారంభమైంది. ప్రముఖ విద్యావేత్త క్లాజ్ స్వ్కాబ్ దీనిని ప్రారంభించినపుడు సుమారు 3 వేల మంది పాల్గొన్నారు. ప్రపంచం నలుమూలల నుంచి 3000 మందికి పైగా ప్రతినిధులు పాల్గొన్నారు. భారతదేశం నుంచి ప్రధాని నరేంద్రమోడీ ఆధ్వర్యంలో 130 మంది పాల్గొన్నారు. 1997లో అప్పటి ప్రధాని హెచ్‌డీ దేవెగౌడ తర్వాత ఈ సదస్సుకు నరేంద్రమోడీ హాజరయ్యారు. 
ఈ సదస్సులో పారిశ్రామిక, ఆర్థిక ప్రగతి సాధనలో పర్యావరణం, ఆర్థిక, అంతర్జాతీయ సంబంధాల్లో తలెత్తే సమస్యలు, సంపన్న దేశాల మధ్య రాజకీయ, ఆర్థిక విభేదాలపైనా చర్చిస్తారు.
ప్రపంచ ఆర్థిక వేదిక సదస్సు చైర్మన్ "క్లాజ్ స్కాబ్" స్వాగతోపన్యాసంతో సదస్సు ప్రారంభమయింది. క్లాజ్‌ స్కాబ్‌ తన సందేశంలో సదస్సు ఉద్దేశాన్ని తెలియజేసారు. బాలీవుడ్ నటుడు షారుఖ్‌ ఖాన్, ఆస్ట్రేలియా సినీ నటి కేట్ బ్లాంచెట్, ప్రముఖ సంగీత దర్శకుడు ఎల్టన్ జాన్‌లకు ఆయా రంగాల్లో విశేష సేవలందించినందుకు క్రిస్టల్ అవార్డులు ప్రదానం చేశారు.
శ్రీ వాసవీ కన్యకా పరమేశ్వరి దేవాలయం కల్వకుర్తి
శ్రీ వాసవి కన్యకా పరమేశ్వరి లేదా శ్రీ వాసవి కన్యకా పరమేశ్వరీ దేవి అమ్మవారి అవతారంగా హిందువులచే పూజింపబడే ఒక దేవతామూర్తి.
కల్వకుర్తి పట్టణంలోని దేవరకొండ రోడ్డులోని వాసవి నగర్‌లో వాసవి కన్యకాపరమేశ్వరి ఆలయంలో గత 28 సంవత్సరాల నుండి దూపదీప నైవేద్యలతో ఆధ్యాత్మిక కేంద్రంగా నిత్యం పూజలు అందుకుంటూ వాసవి అమ్మవారు భక్తుల కోరిన కోరికలు తీరుస్తూ కొంగుబంగారంగా పట్టణంలో వాసిల్లుతుంది. దీనిని 1986వ సంవత్సరంలో శంకుస్థాపన జరిగింది. 1988 వ సంవత్సరంలో వాసవీ కన్యకా పరమేశ్వరి జయంతి నాడు విగ్రహ ప్రతిష్ఠాపన కార్యక్రమం జరిగింది. రజతోత్సవం నిర్వహించుకున్న ఈ ఆలయం రాష్ట్రంలోనే ప్రసిద్ధ కన్యకా పరమేశ్వరి ఆలయంగా విలసిల్లుతోంది. కన్యకాదేవి సన్నిధిలోనగరేశ్వరస్వామి సన్నిధి తప్పక నెలకొని ఉంటుంది. కన్యకాదేవి, నగరేశ్వరస్వామి ఒకే లోగిలిలో కొలువుతీరి ఉంటారు. జ్యోతి స్ఫటిక లింగమూర్తిగా నగరేశ్వర స్వామి ఇచట ప్రకటితమవుతాడు. ఆలయ ముఖ మంటపంలో అమ్మవారి ఉత్సవ మూర్తి ప్రత్యేకమైన పీఠంపై విలసిల్లుతోంది. నిత్య కుంకుమ పూజలు, ఇతర పారాయణాలను భక్తులు ఈ ఉత్సవ మూర్తి సమక్షంలో నిర్వహిస్తారు. ప్రతి సంవత్సరం ఆశ్వీజ మాసం తొమ్మిది దినములు అమ్మవారిని తొమ్మిది అవతరాలుగా అలంకరించి పూజిస్తూ భక్తులు తరిస్తారు.
ఈ ఆలయ సన్నిధిలో పలు ఉపాలయాలున్నాయి.
ఈ దేవాలయంలో నవరాత్రి ఉత్సవాలు, వాసవి అమ్మవారి జన్మదినం, ఆత్మార్పణ, దినోత్సవాలు, శివరాత్రి, వసంత పంచమి వేడుకలు కార్తీక మాస దీపోత్సవం, వినాయక చవితి, దీపావళి, ఉగాది, తోలి ఏకాదశి, హనుమాన్ జయంతి, శని త్రయోదశి, సుబహ్మణ్య షష్టి, శ్రావణమాస సామూహిక వరలక్ష్మి వ్రతాలు, కృష్ణాష్టమి, ఇవి ప్రధానంగా జరుగుతాయి. ఇక పండుగ రోజుల్లో ఈ దేవాలయంలో భక్తులతో కిక్కిరిసి పోతుంది.
కల చెదిరింది
ఈ సినిమా ఆంధ్రప్రదేశ్ ప్రభుత్వపు సాంఘిక, సంక్షేమ శాఖ వారి సహకారంతో నిర్మించబడింది.
మాండవీ నది
మాండవి లేదా మహాదాయి గోవా, కర్ణాటక రాష్ట్రాల్లో ప్రవహించే నది. "గోవా జీవ నాడి"గా దీన్ని అభివర్ణిస్తారు. 77 కిలోమీటర్ల దూరం ప్రవహించే ఈ నది 29 కిలోమీటర్లు కర్ణాటకలో, 52 కిలోమీటర్లు గోవాలో ప్రవహిస్తుంది.  కర్ణాటకలోని బెల్గాం జిల్లాలో పశ్చిమ కనుమల్లోని భీమ్ గాడ్ వద్ద 30 నీటి చెలమల సమూహం నుంచి ఏర్పడింది. కర్ణాటకలో 2,032 చదరపు కిలోమీటర్లు, గోవాలో 1,580 చదరపు కిలోమీటర్ల ఆయకట్టుకు సాగునీరు అందిస్తోంది. మాండవీ నది యొక్క నీలిరంగు నీటితో దూద్ సాగర్ జలపాతం, వరపోహా జలపాతం వంటి అనేక అందమైన జలపాతాలు ఏర్పడ్డాయి.
మాండవీ నది కర్ణాటకలో బెల్గాం, ఉత్తర కన్నడ జిల్లాల్లో ప్రవహించి గోవాలోకి ఉత్తరాన సత్తారి తాలూకాలో ఉత్తర కన్నడ జిల్లా నుంచి ప్రవేశించి కంబర్జువా, దివాడి, చోడ్నే ప్రాంతాల్లో ప్రవహించి అరేబియా సముద్రంలో కలుస్తుంది. జౌరీలోకి మాండవీ కబో అగౌడా అన్న ప్రాంతంలో కలిసి మర్మగోవా నౌకాశ్రయంగా రూపొందుతోంది. గోవా రాజధాని పనజీ, గోవా పూర్వ రాజధాని ఓల్డ్ గోవా, రెండూ మాండవీ పశ్చిమ  Panaji, the state capital and Old Goa, the former capital of Goa, are both situated on the left bank of the Mandovi. The river Mapusa is a tributary of the Mandovi.
ప్రపంచ క్యాన్సర్ రోజు
కాన్సర్ గురించి అవగాహన పెంపొందించడానికి మరియు దాని నివారణ, గుర్తింపును మరియు చికిత్సను ప్రోత్సహించేందుకు ఫిబ్రవరి 4 న ప్రపంచ క్యాన్సర్ రోజుగా గుర్తిస్తారు.ప్రపంచ క్యాన్సర్ దినం యూనియన్ ఫర్ ఇంటర్నేషనల్ క్యాన్సర్ కంట్రోల్ (UICC) చే స్థాపించబడింది, 2008 లో వ్రాసిన వరల్డ్ క్యాన్సర్ డిక్లరేషన్ యొక్క లక్ష్యాలకు మద్దతుగా ఉంది.2020 నాటికి క్యాన్సర్ వల్ల అనారోగ్యం మరియు మరణం గణనీయంగా తగ్గించటమే దిని లక్ష్యం .
ప్రపంచ క్యాన్సర్ డే దుర్వినియోగం లక్ష్యంగా, అవగాహన పెంచుతుంది, మరియు క్యాన్సర్ కళంకం తగ్గిస్తుంది. క్యాన్సర్తో బాధపడుతున్నవారికి మద్దతు ఇవ్వడానికి ప్రపంచ క్యాన్సర్ దినోత్సవంలో అనేక కార్యక్రమాలు అమలులో ఉన్నాయి.
ఈ ఉద్యమాలలో ఒకటి "#NoHairSelfie"(నొ హెయిర్ సెల్ఫి) అనే గ్లోబల్ కదలిక, భౌతికంగా లేదా వాస్తవంగా క్యాన్సర్ చికిత్సాకు గురయ్యే వారికి ధైర్య చిహ్నంగా ఉండటానికి వారి తలలకు గుండు గియించుకుంటారు.పాల్గొనే వారి చిత్రాలను సోషల్ మీడియాలో భాగస్వామ్యం చేస్తారు. స్థానిక సంఘటనలు కూడా జరుగుతాయి.
వారాహి చలన చిత్రం
వారాహి చలన చిత్రం భారతదేశంలోని ఒక ప్రముఖ భారతీయ చిత్ర నిర్మాణ సంస్థ. ఇది తెలుగు చిత్ర్రాలను నిర్మిస్తుంది. దీనిని సాయి కొర్రపాటి స్థాపించారు.
రమేష్ చంద్ర మజుందార్
రమేష్ చంద్ర మజుందార్ (ఆర్.సి.మజుందార్గా ప్రసిద్ధుడు; 4 డిసెంబరు 1888 – 11 ఫిబ్రవరి 1980) ఒక చరిత్రకారుడు మరియు భారతీయ చరిత్ర ఆచార్యుడు.
ఇతడు 1888, డిసెంబరు 4వ తేదీన ఫరీద్‌పూర్ జిల్లా (ప్రస్తుతం బంగ్లాదేశ్ లో ఉంది) కందర్పర గ్రామంలో హలధర్ మజుందార్, బిధుముఖి దంపతులకు జన్మించాడు. ఇతని బాల్యం పేదరికంలో గడిచింది. 1905లో ఇతడు కటక్ లోని రావెన్‌షా కాలేజి ప్రవేశ పరీక్షలో ఉత్తీర్ణుడైనాడు. ఇతడు ఉపకార వేతనం పొందుతూ 1907లో ఎఫ్.ఎ. పరీక్ష ప్రథమశ్రేణిలో ఉత్తీర్ణుడయ్యాడు. పిదప కలకత్తా ప్రెసిడెన్సీ కళాశాలలో చేరాడు. 1909లో బి.ఎ.(ఆనర్స్) పట్టా అందుకుని, 1911లో కలకత్తా విశ్వవిద్యాలయం నుండి ఎం.ఎ. ఉత్తీర్డుడయ్యాడు. ఇతడు 1913లో రీసర్చ్ చేయడానికి ప్రేమ్‌చంద్ రాయ్‌చంద్ స్కాలర్‌షిప్పును గెలుచుకున్నాడు.
ఇతడు ఢక్కా గవర్నమెంట్ ట్రైనింగ్ కాలేజీలో లెక్చరర్‌గా తన అధ్యాపక వృత్తిని ప్రారంభించాడు. 1914 నుండి ఏడు సంవత్సరాలపాటు కలకత్తా విశ్వవిద్యాలయంలో చరిత్ర ప్రొఫెసర్‌గా ఉన్నాడు. ఇతనికి "కార్పొరేట్ లైఫ్ ఇన్ ఏన్షియంట్ ఇండియా" అనే సిద్ధాంతగ్రంథానికి డాక్టరేట్ లభించింది. 1921లో కొత్తగా ఏర్పాటయిన "ఢాకా విశ్వవిద్యాలయం"లో హిస్టరీ ప్రొఫెసర్‌గా చేరాడు. ఆ విశ్వవిద్యాలయం ఉపకులపతి అయ్యేవరకు ఇతడు అక్కడ చరిత్రశాఖ అధిపతిగా, ఫ్యాకల్టీ ఆఫ్ ఆర్ట్స్‌కు డీన్‌గా కూడా వ్యవహరించాడు. 1924 నుండి 1936 వరకు ఆ విశ్వవిద్యాలయంలోని "జగన్నాథ్ హాల్" కు అధికారిగా ఉన్నాడు. తరువాత ఇతడు ఢాకా విశ్వవిద్యాలయం ఉపకులపతిగా 1937 నుండి 1942 వరకు 5 సంవత్సరాలు పనిచేశాడు. 1950 నుండి ఇతడు బెనారస్ హిందూ విశ్వవిద్యాలయంలోని కాలేజ్ ఆఫ్ ఇండాలజీకి ప్రిన్సిపాల్‌గా ఉన్నాడు. ఇతడు ఇండియన్ హిస్టరీ కాంగ్రెస్‌కు అధ్యక్షుడిగా, యునెస్కో నెలకొల్పిన మానవజాతి చరిత్రకు సంబంధించిన అంతర్జాతీయ కమీషన్‌కు ఉపాధ్యక్షుడిగా ఎంపిక అయ్యాడు.
మజుందార్ ప్రాచీన భారతదేశ చరిత్ర గురించి పరిశోధించడం మొదలుపెట్టాడు. ఆగ్నేయాసియా దేశాలలో విస్తృతంగా పర్యటించి, పరిశోధించి చంపా (1927), సువర్ణద్వీప (1929), కాంభోజ దేశ సమగ్ర చరిత్రలను వ్రాశాడు. భారతీయ విద్యాభవన్ ప్రోత్సాహంతో ఇతడు బహు సంపుటాల భారతచరిత్ర బృహద్గ్రంథానికి సంపాదకుడిగా ఉన్నాడు. 1951లో ప్రారంభమైన ఈ ప్రయత్నం పూర్తి కావడానికి 26 సంవత్సరాల సమయం పట్టింది. వేదకాలం నుండి ప్రస్తుతం వరకు భారతీయుల చరిత్రను ఈ పదకొండు సంపుటాల గ్రంథంలో నిక్షిప్తం చేశాడు. చివరి సంపుటం వెలువడే నాటికి ఇతని వయసు 88 సంవత్సరాలు. ఇతడు చికాగో విశ్వవిద్యాలయం, పెన్సిల్వేనియా విశ్వవిద్యాలయాలలో భారతీయ చరిత్రను బోధించాడు. ఇతడు ఏషియాటిక్ సొసైటీకి అధ్యక్షుడిగా, బంగీయ సాహిత్య పరిషత్ అధ్యక్షుడిగా ఉన్నాడు. 1967-68లో కొంతకాలం "కలకత్తా షరీఫ్"గా కూడా సేవలనందించాడు.
భారత ప్రభుత్వం భారత దేశ స్వతంత్ర పోరాట చరిత్రను వ్రాయించ తలపెట్టి ఇతడిని సంపాదకమండలిలో ప్రధాన సంపాదకునిగా నియమించింది. అయితే సిపాయీల తిరుగుబాటు విషయమై అప్పటి విద్యాశాఖామంత్రి మౌలానా అబుల్ కలాం ఆజాద్ తో వచ్చిన విభేదాల కారణంగా ఇతడు ఆ పదవి నుండి తొలగి, తన స్వంత పుస్తకం "ది సిపాయ్ మ్యూటినీ & రివోల్ట్ ఆఫ్ 1857" ను ప్రకటించాడు. ఇతని అభిప్రాయం ప్రకారం మొదటి స్వాతంత్ర్య సంగ్రామం 1905లో బెంగాల్ విభజన ఉద్యమంతో మొదలైంది. ఇతడు తన "హిస్టరీ ఆఫ్ ద ఫ్రీడం మూవ్‌మెంట్ ఇన్ ఇండియా" అనే గ్రంథంలో తన అభిప్రాయాలను వెల్లడించాడు. ఇతడు స్వామీ వివేకానంద, రామకృష్ణ పరమహంసల ప్రబోధాలతో ఆకర్షితుడయ్యాడు.
ఇతడు 1980, ఫిబ్రవరి 11న మరణించాడు. ఇతడు మరణించేనాటికి ఇతని వయసు 92 సంవత్సరాలు. ఇతడు చివరి రోజు కూడా చరిత్ర రచన చేస్తూనే ఉన్నాడు.
సలీం గఫూర్
సలీం గఫూర్ ఒక బస్సు డ్రైవర్. ఆయన ఉగ్రవాదులు విచక్షణారహితంగా బస్సుపై తూటాలు కురిపిస్తున్నా, ధైర్యసాహసాలతో 52 మంది ప్రాణాలు కాపాడినందుకు గానూ భారత రెండవ అత్యున్నత శౌర్య పురస్కారం "సర్వోత్తం జీవన్ రక్షా పతక్" లభించింది.
2017, జూలై 10న మంచులింగ దర్శనం కోసం శివనామ స్మరణతో భక్తులు భారీగా తరలి వెళుతున్నారు. గుజరాతీ డ్రైవర్‌ షేక్‌ సలీం గఫూర్‌ నడుపుతున్న బస్సుపై ఉగ్రవాదులు విచక్షణారహితంగా కాల్పులకు తెగబడ్డారు. ఏం జరుగుతుందో అర్థమయ్యేలోపే ఉగ్రవాదుల తూటాలకు ఏడుగురు యాత్రికులు మృత్యువాత పడ్డారు. బస్సును ఆపితే మొత్తం ప్రయాణికుల ప్రాణాలకే ప్రమాదమని గుర్తించిన గఫూర్‌ సమయస్ఫూర్తితో వ్యవహరించాడు. బస్సును ఆపకుండా వేగంగా ముందుకు తీసుకెళ్లడంతో 52 మంది ప్రయాణికులు ప్రాణాలతో బయటపడ్డారు. ఈ ఘటనలో 14 మంది గాయపడ్డారు. అత్యంత ధైర్య సాహసాలు ప్రదర్శించిన గఫూర్‌కు ‘ఉత్తమ జీవన రక్షా పతకం’ను ప్రకటించారు. గణతంత్ర దినోత్సవం సందర్భంగా కేంద్ర హోం శాఖ ఈ అవార్డును ప్రకటించింది. ఇది పౌరులకు అందించే రెండో అత్యున్నత శౌర్య పురస్కారం కావడం గమనార్హం. పురస్కారంతో పాటు గఫూర్‌కు రూ.లక్ష అందజేసారు.
వల్లభనేని జనార్ధన్
వల్లభనేని జనార్ధన్ ఒక తెలుగు సినీ నటుడు. 120కి పైగా సినిమాల్లో నటించాడు.
జనార్ధన్ స్వస్థలం పశ్చిమ గోదావరి జిల్లా, ఏలూరు. ఆయన తల్లిదండ్రులు రాఘవేంద్ర రావు, శేష చంద్రావతి. వీరికి ఇద్దరు పిల్లలు అభినయ, అవినాష్.
ఆయన మొదటి సినిమా 1980 లో కె. రాఘవేంద్రరావు దర్శకత్వంలో వచ్చిన గజదొంగ.
స్నిగ్ధ
స్నిగ్ధ ఒక తెలుగు సినీ నటి. ఎక్కువగా సహాయ పాత్రలు పోషించింది. 2011 లో నందినీ రెడ్డి దర్శకత్వంలో వచ్చిన అలా మొదలైంది చిత్రం ద్వారా సినిమాల్లోకి వచ్చింది.
స్నిగ్ధ ఆంధ్రప్రదేశ్ రాష్ట్రంలోని రాజమండ్రి నగరంలో జగదీష్ రాజేశ్వరి దంపతులకు జన్మించింది. ఆమె తండ్రి జగదీష్ సినిమా దర్శకుడు, తల్లి గృహిణి. ఆమె ఏలూరు లోని సి.ఆర్ రెడ్డి కళాశాలలో ఎం.బి.ఎ చదువుతున్నప్పుడు బంగారు పతకం సాధించింది. ఆమె సినిమాలలోనికి రాకముందు ఆమె హైదరాబాదులోని లాజికల్ బైట్స్ లో హెచ్.ఆర్ మేనేజరుగా పనిచేసింది.
ఆమె సినిమా రంగ ప్రవేశం బి.వి.నాగిరెడ్డి దర్శకత్వంలో మొదలైన అలా మొదలైంది. ఆమె ఈచిత్రంలో పింకీ పాత్రలో ముఖ్యతారాగణమైన నాని మరియు నిత్యా మీనన్ లకు స్నేహితురాలిగా నటించింది. ఆమె మేం వయసుకు వచ్చాం, రొటీన్ లవ్ స్టోరీ, కిట్టు ఉన్నాడు జాగ్రత్త మరియు దమ్ము చిత్రాలలో కూడా నటించింది. ఆమె నటనతో పాటు లఘు చిత్రాలలో సంగీత స్వరకల్పన చేస్తున్నారు. ఆమె సంగీతకారిణి కూడా.
పొంగనాలు
పొంగనాలు లేదా గుంత పొంగనాలు దక్షిణ భారతదేశం లో తినబడే ఒక అల్పాహారం. గుంటలుగా ఉండే పెనం లో పులిసిన దోసె పిండిని నూనెలో వేయించి తయారు చేస్తారు. తమిళం లో వీటిని పణియారం/కుళిప్పణియారం అని, కన్నడంలో పడ్డు అని వ్యవహరిస్తారు.
HOW TO MAKE KARA KUZHI PANIYARAM
సోనాల్ చౌహాన్
సోనాల్ చౌహాన్ (మే 16, 1989 న జన్మించారు) ఒక భారతీయ ఫ్యాషన్ మోడల్, గాయకురాలు మరియు నటి, ప్రధానంగా తెలుగు సినిమా మరియు హిందీ సినిమాల్లో పనిచేస్తున్నారు. ఆమె అనేక అందాల పోటీలను గెలుచుకుంది మరియు ఆమె "జన్నత్" అనే హింది చిత్రంలో తొలిసారిగా నటించింది.
సోనాల్ బులంద్షహర్ లో జన్మించింది.ఆమె నోయిడాలోని ఢిల్లీ పబ్లిక్ స్కూల్లో చదువుకుంది తరువాత న్యూ ఢిల్లీలోని గార్గి కాలేజీలో ఫిలొసఫి చదివింది.
మలేషియాలోని సరావాక్ రాష్ట్రంలో మిరిలో మిస్ వరల్డ్ టూరిజం 2005 గా ఆమె గుర్తించబడింది . ఆమె మిస్ వరల్డ్ టూరిజం గా ఎన్నుకొనబడ్ద మొట్టమొదటి భారతీయురాలు.ఆమె డిష్ టి.వి., పాండ్స్ మరియు నోకియా వంటి బ్రాండ్ల ప్రకటనలలో కూడా కనిపించింది. ఇండియా ఇంటర్నేషనల్ ఆభరణాల వీక్ 2011 లో నగలు బ్రాండ్ YS18 కోసం షో స్టాపర్గా ఆమె రాంప్లో నడిచింది.
ఆమె మొట్టమొదటిసారి హిమేష్ రేషమ్మియా యొక్క ఆల్బమ్ ఆప్ కా సురోర్లో తెరపై కనిపించింది. .అమె మొదటి చిత్రం జన్నత్. ఈ చిత్రంలో ఆమె ఇమ్రాన్ హష్మి సరసన నటించారు. 2008 లో అమె రేయింబో అనే చిత్రమ్లో నటించారు. తరువాత ఒక కన్నడ మరియు మూడు హింది చిత్రాల్లో నటించారు.
ఆ తర్వాత బాలకృష్ణతో కలిసి తెలుగు సినిమా లెజెండ్ చిత్రం లో నటించారు. ఆమె తదుపరి చిత్రం పండగా చెస్కో.2015 ప్రారంభంలో, ఆమె రెండు తెలుగు సినిమాల సైజు జీరోతో ఆర్య మరియు షేర్ సరసన నందమూరి కళ్యాణ్ రామ్తో నటించతానికి ఒప్పుకున్నారు.
2016 లో అమె డిక్టేటర్ అనె తెలుగు చిత్రమ్లో నతించారు.
దీపా వెంకట్
దీపా వెంకట్ స్వర్ణభారత్ ట్రస్ట్ మేనేజింగ్ ట్రస్టీ. ఆమె నెల్లూరు లోని అక్షర విద్యాలయకు కరెస్పాండెంట్ గా ఉన్నారు. ఆమె భారత ఉపరాష్ట్రపతి ముప్పవరపు వెంకయ్య నాయుడు గారి కుమార్తె.
దీపా వెంకట్ నవంబర్ 24, 1974 న జన్మించారు. ఆమె తండ్రి భారత ఉపరాష్ట్రపతి ముప్పవరపు వెంకయ్య నాయుడు. ఆమె ఉస్మానియా విశ్వవిద్యాలయం ఎం.ఎ (అర్థశాస్త్రం) లో బంగారు పతకాన్ని పొందారు. ఆమె పశ్చిమ గోదావరి జిల్లా నిడదవోలుకు చెందిన వెంకట్ ను వివాహమాడారు. ఆయనకు విశాఖపట్నం మరియు చెన్నైలలో స్వంత ఆటొమోబైల్స్ షోరూం లు ఉన్నాయి. ఆమె పేదలకు అండగా నిలుస్తూ నిర్బాగ్యులకు చేయూత అందిస్తూ వారి జీవితాల్లో వెలుగు నింపేందుకు నిర్విరామ కృషి చేస్తున్నారు. ఆమె లక్ష్యం గ్రామీణ ప్రజల్లో క్రాంతి తీసుకురావటం.  గ్రామీణులు తమ కాళ్లపై తాము నిలబడేలా తీర్చిదిద్దేందుకు అవిశ్రాంతంగా కృషిచేస్తున్న స్ఫూర్తి దాయక మహిళ. ఆమె స్వర్ణభారత్ ట్రస్ట్ కు మేనేజింగ్ ట్రస్టీ గానూ, సరస్వతి నగర్, నెల్లూరు జిల్లా అక్షర విద్యాలయ కు కరెస్పాండెంట్ గానూ మరియు చెన్నైలోని విష్ణు మోటార్స్ కు జె.ఎం.డిగాను ఉన్నారు.
స్వర్ణభారత్ ట్రస్ట్ ఫ్లాగ్ బేరర్ గా ఆమె గ్రామీణ ప్రాంతాల సేవకి తనని తాను అంకితం చేసుకున్నారు. ఒక పటిష్టమైన భారతీయ సమాజాన్ని నిర్మించాలంటే, గ్రామాలు సుసంవృద్ది జరగాలని,  గ్రామీణులను స్వయం ఉపాధి సాధికారత సాధించాలని ఆమె నమ్ముతారు. పల్లె వాసులు తమ స్వప్నాలని సాకారం చేసుకునేలా వారికి చేయూత నివ్వాలని ఆమె ఆకాంక్ష. గత 16  వసంతాలుగా ఆమె గ్రామీణుల జీవితాల్ని స్పృశిస్తూ, వారి కలల్ని, జీవితాల్ని పండిస్తూ ఫలిస్తున్న వారి ఆత్మవిశ్వాసాన్ని చూస్తూ వారి గెలుపు తన గెలుపుగా భావిస్తూ వారి సేవనే తన కృషిగా నమ్మిన ఆదర్శ మహిళ దీపావెంకట్ గారు. కేవలం ఆర్ధిక స్వావలంభ సాధించటమే కాదు విలువలతో కూడిన జీవన విధానాన్ని వారిలో ప్రోది చేసేందుకు ఆమె నిరుపమాన కృషి చేస్తున్నారు.
నంది నాటక పరిషత్తు - 1998
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు. మొదటి నంది నాటకోత్సవం (నంది నాటక పరిషత్తు - 1998) 1999, మే 23 నుండి 31 వరకు హైదరాబాదు లోని రవీంద్ర భారతి లో నిర్వహించబడింది.
నాటకరంగానికి విశేషమైన సేవలందించిన వారికి నందమూరి తారక రామారావు రంగస్థల పురస్కారం పేరిట ఇచ్చే పురస్కారం 1998 సంవత్సరానికి గాను అబ్బూరి కమలాదేవి (పద్యనాటకం) గారికి అందజేశారు.
సైజ్ జీరొ(సినిమా)
సైజ్ జీరొ లేదా ఇంజి ఇడుపళగి (తమిళం) 2015లో విడుదలైన తెలుగు-తమిళ ద్విభాషా చిత్రం .కొవెలముడి ప్రకాష్ ఈ చిత్రానికి దర్శకుడు. ఈ చిత్రం ఒకేసారి తెలుగు మరియు తమిళ భాషలలో రూపొందించబడింది. ప్రసాద్ వి పొట్లూరి నిర్మిచిన ఈ చిత్రమ్లో అనుష్క శెట్టి ముఖ్య పాత్ర పోషించగా ఆర్య, ప్రకాష్ రాజ్ మరియు సోనాల్ చౌహాన్ సహయ పాత్రల్లో నటించారు.ఈ చోటి టేల్ డింగ్ డాంగ్ గా ఈ చిత్రం ఒడియాలో పునర్నిర్మించబడింది
స్వీటిగా పిలవబడే సౌందర్య అదిక బరువు ఉన్నా ఎవ్వరి మీదా అదార పదకుండా ఉండే దైర్యవంతురాలు. ఆమె బరువు గురించి కొంచెం బాధ ఉంది కానీ ఆమె నిరుత్సహపడలెదు.తనని పెళ్ళి చుపులు చుడటానికి వచ్చిన అభిషేక్ని( ఆర్య) అమె ప్రేమిస్తుంది.వారు ఇప్పుడు మంచి స్నేహితులు.తర్వాత అతను సిమ్రాన్ (సోనాల్ చౌహాన్) తో ప్రేమలో ఉన్నాడని తెలుసుకుంటుంది.తన అదిక బరువు వల్లె అతను తనని ప్రేమించలేదని స్వీటి చలా బధపడి సైజ్ జీరొ అనే బరువు తగ్గే క్లీనికులో చెరుతుంది. క్లినిక్లో ఇచ్చిన బరువు తగ్గించే మందులు కారణంగా, ఆమెతో ఉన్న క్లినిక్లో ఉన్న తన స్నేహితురాలు జ్యోతి (పావని గంగైర్డి) , మూత్రపిండాల సమస్య ఎర్పడుతుంది.స్వీటి ఆ క్లీనిక్కి వ్యతిరేకంగా పొరాడుతుంది. తనకు అభి,సిమ్రాన్ సహయం చెస్తారు. తను ఆ క్లినిక్పై ఎలా విజయం సాదించి తన ప్రేమలో ఎలా విజయం సదించినది అనేదే మిగతా కథాంశం
సౌందర్య(స్వీటి)గా అనుష్క శెట్టి
అభిషేక్(అభి)గా ఆర్య
'సైజ్ జీరో' సత్యానంద్గా ప్రకాష్ రాజ్
సిమ్రాన్గా సోనాల్ చౌహాన్
శేఖర్గా అడివి శేష్
అండ్రాయిడ్ బాబాగా బ్రహ్మానందం
బోబిగా ఆలీ
మౌళి తాతగా గొల్లపూడి మారుతీరావు
స్వీటి తండ్రిగా రావు రమేశ్
అథిది పాత్రలు
హన్సికా మోట్వాని
కాజల్ అగర్వాల్
మంచు లక్ష్మి
అక్కినేని నాగార్జున
దగ్గుబాటి రానా
శ్రీదివ్య
తమన్నా
2015 ఫిబ్రవరిలో ప్రసాద్ వి పొట్లూరి అనుష్క శెట్టి, ఆర్య ముఖ్య పాత్రల్లో కొవెలమూడి ప్రకాశ్ దర్శకత్వమ్లో ఒక ద్విభాషా చిత్రాన్ని నిర్మించబోతున్నట్లు చెప్పారు.సినిమాటోగ్రాఫర్గా నిర్విన్ షా మరియు సంగీత దర్సకుదిగా ఎం. ఎం. కీరవాణిని ఎంచుకున్నరు. దర్శకుడు ప్రకాశ్ భార్య కనిక ఈ చితనికి కథ రచించింది.ఈ చిత్రంలో నాగార్జున అతిది పాత్రలో కనిపించారు.ఆ పాత్రలో తమిళంలో జీవా కనిపించాడు.
అనుష్క పాత్రను పోషించటానికి బరువు పెరగటం ద్వారా తన పాత్ర కోసం తయారయ్యరు.
సంగీతాన్ని ఎం. ఎం. కీరవాణి స్వరపరిచారు.
ప్రపంచవ్యాప్త విడుదల తేదీని గాంధీ జయంతి సందర్బంగా 2 అక్టోబర్ 2015 గా ప్రకటించారు . తరువాత, నిర్మాతలు విడుదల తేదీని 21 అక్టోబర్ 2015 వాయిదా వేసింది.వారు మళ్లీ విడుదల తేదీని 27 నవంబర్ 2015 కు వాయిదా వేశారు
భారతీయ విద్యాభవన్
భారతీయ విద్యాభవన్ ఒక భారతీయ విద్యా సంస్థ. దీనిని కె.ఎం.మున్షీ మహాత్మాగాంధీ సహకారంతో 1938, నవంబరు 7న స్థాపించాడు. The trust programmes through its 119 centres in India, 7 centres abroad and 367 constituent institutions, cover "all aspects of life from the cradle to the grave and beyond – it fills a growing vacuum in modern life", as Pandit Jawaharlal Nehru observed when he first visited the Bharatiya Vidya Bhavan in 1950.
The trust operates a number of primary and secondary institutes in India and abroad. It organizes and runs 100 private schools in India. The schools are known as Bharatiya Vidya Mandir, Bhavan's Vidya Mandir, or Bhavan's Vidyalaya.
The Bharatiya Vidya Bhavan is a totally apolitical organisation.
Bharatiya Vidya Bhavan's motto is "Let noble thoughts come to us from every side", a quote from the Rigveda. The constitution of the Bhavan lays down the qualities that everyone connected with the Bhavan should develop for the Bhavan's consolidation and sustained growth. They are:The current President of the Bhavan is Surendralal G Mehta, and the Vice-President is B. N. Srikrishna.
Some of the honorary members on the Board (past and present) include the Dalai Lama, Prince Charles, Jawaharlal Nehru, Sardar Vallabhbhai Patel, JRD Tata and Mother Teresa, among others.Chhattisgarh